Αντόν Τσέχωφ Το καλλιτέχνημα – Στέπα\nΑντόν Τσέχωφ Το καλλιτέχνημα\n1.8K Views\tJanuary 6, 2018\tBe first to comment\nΠίνακας του Αντόν Οσβιάνικοφ\n– Δηλαδή θα στεκόμαστε έτσι μέχρι το βράδυ χωρίς να κάνουμε τίποτα; – είπε ο Σεριόζα σπάζοντας τη σιωπή και κοιτάζοντας με το θυμωμένο του βλέμμα τον Ματβέι. – Ήρθες για να στέκεσαι, γέρο κλόουν ή για να δουλέψεις;\n– Για δείξε μου λοιπόν… πώς…- μουρμούρισε ο Ματβέρι, ανοιγοκλείνοντας γλυκά τα μάτια του…\n– Δείξε… Όλα εγώ: εγώ να δείξω, εγώ να κάνω. Δεν έχεις καθόλου μυαλό! Να μετρήσουμε με το διαβήτη, να τι πρέπει να κάνουμε! Αν δεν μετρήσεις, δεν μπορείς τον πάγο να τον σπάσεις. Μέτρα! Πάρε το διαβήτη!\n– Ε- ε- ε! – είπε θυμωμένα. – Ούτε αυτό μπορείς να κάνεις! Σου είπα, ανόητε μουζίκε, ξύλο απελέκητο! Καλύτερα γαλόπουλα να βόσκεις, παρά τον Ιορδάνη ν’ ανοίξεις! Δώσε μου τον διαβήτη! Δώσε σου λέω!\n– Δεν είμαι υποχρεωμένος να δουλεύω για σας! Εσύ διακονείς στην εκκλησία, εσύ να το κάνεις!\nΠροφανώς, απολαμβάνει την ξεχωριστή του θέση, στην οποία τον έβαλε η μοίρα, η οποία του χάρισε ένα σπάνιο ταλέντο, – μια φορά το χρόνο να εκπλήσσει όλο τον κόσμο με την τέχνη του. Ο φτωχός, καλοκάγαθος Ματβέι αναγκαζόταν να ακούει από αυτών διάφορες δηλητηριώδεις, περιφρονητικές λέξεις. Ο Σεριόζα αρχίζει να δουλεύει μουρμουρίζοντας, εκνευρίζεται. Βαριέται. Δεν είχε προλάβει να κάνει ένα κύκλο κι αμέσως θέλει να πάει πάνω, στο χωριό, να πιει τσάι, να φλυαρήσει, να τεμπελιάσει.\n– Έρχομαι… – λέει, καπνίζοντας. – Εσύ προς το παρόν, αντί να στέκεσαι και να μετράς τις κουρούνες, καλά θα ήταν να σκούπιζες και να έφερνες κάτι να καθίσουμε.\n– Τι είναι αυτά που έκανες;- λέει εκνευρισμένος στον Ματβέι. – Γιατί κάθεσαι και δεν δουλεύεις; Πότε θα σπάσουμε τον πάγο;\n– Μαλακά στις άκρες! Μαλακά! – τον προστάζει. – Αν δεν ξέρεις, μην αναλαμβάνεις, από τη στιγμή όμως που ανέλαβες, κάνε ό,τι πρέπει! Αχ εσύ!\n– Θα σηκωθώ και θα φύγω χωρίς να το κάνω…- λέει, καπνίζοντας ένα βρωμερό τσιγάρο και φτύνοντας. – Να δω μετά τι θα κάνετε χωρίς εμένα. Πέρσι στο Κοστιουκόφ ο Στιόπκα Γκουλκόφ πήγε να φτιάξει Ιορδάνη με το δικό του τρόπο. Και τι νομίζεις; Γελάσαμε για τα καλά. Οι κάτοικοι του Κοστιουκόφ ήρθαν σ’ εμάς, θέλοντας και μη! Από όλα τα χωριά μαζεύτηκε κόσμος, πολύς.\n– Δούλευε και μη μιλάς, δεν έχουμε καιρό για τέτοια… Ναι, παππούλη… Σε όλο το κυβερνείο τέτοιο Ιορδάνη δε θα βρεις. Οι στρατιώτες λένε, πήγαινε και ψάξε, στις πόλεις είναι ακόμη χειρότερα. Μαλακά, μαλακά!\n– Πέρσι ήταν καλύτερος,- είπε εκνευρισμένος ο Σεριόζα. – Ούτε αυτό δεν μπόρεσες να κάνεις! Τι μυαλό έχεις! Κι όμως τέτοιοι βλάκες δουλεύουν στο ναό του Θεού! Τράβα φέρε τη σανίδα να φτιάξουμε πασσάλους! Φέρε το στρογγυλό καπάκι, κάργια! Κι όπως έρχεσαι φέρε ψωμί… αγγουράκια, ό,τι βρεις.\n– Ό,τι πρέπει… ταιριάζει… Θα φρεσκάρουμε λίγο το χρώμα και θα είναι πρώτης ποιότητας… Τι στέκεσαι; Φτιάξε το αναλόγιο! Καλύτερα σύρε να φέρεις ξύλα, να φτιάξουμε το σταυρό…\n– Γιατί έσπασες τη γωνιά; – φωνάζει ο Σεριόζα και τον κοιτάζει μοχθηρά, – Σε ρωτάω, γιατί έσπασες τη γωνιά;\n– Συγχώρα με για όνομα του Χριστού.\nΟ Σεριόζα δεν ξέρει τι να κάνει από την ανυπομονησία του. Να όμως, επιτέλους, χτυπάει η καμπάνα στο «Άξιον εστί»∙ στη συνέχεια, μετά από μισή ώρα, στο καμπαναριό αλλά και στο πλήθος παρατηρείται μία αναταραχή. Από την εκκλησία, το ένα μετά το άλλο βγαίνουν τα χερουβείμ, ακούγεται μια ζωηρή, βιαστική κωδωνοκρουσία. Ο Σεριόζα με τρεμάμενο χέρι τραβάει τις ψάθες… και ο κόσμος βλέπει κάτι ασυνήθιστο. Το αναλόγιο, ο ξύλινος κύκλος, οι πάσσαλοι και ο σταυρός στον πάγο εκπέμπουν χιλιάδες χρώματα. Ο σταυρός και το περιστέρι εκπέμπουν τόσο δυνατές αχτίδες που τυφλώνουν τα μάτια… Θεέ ελεήμονα, τι όμορφα που είναι! Μέσα στο πλήθος ακούγονται φωνές θαυμασμού και ενθουσιασμού∙ η κωδωνοκρουσία γίνεται ακόμη πιο δυνατή, η ημέρα ακόμη πιο καθάρια. Τα χςρουβείμ ανεμίζουν και κινούνται πάνω από το πλήθος, σα να ‘ναι κύματα. Η λιτανεία, με τα λαμπερά άμφια των μοναχών και του κλήρου, αργά κατεβαίνει το δρόμο και κατευθύνεται στον Ιορδάνη. Κουνούν τα χέρια στο καμπαναριό, για να σταματήσουν να χτυπούν τις καμπάνες και να ξεκινήσει ο αγιασμός των υδάτων. Η λειτουργία κρατάει ώρα πολλή, γίνεται σε αργό ρυθμό, προφανώς γιατί θέλουν να επιμηκύνουν την μεγαλοπρέπεια και τη χαρά που δίνει η πάγκοινη λαϊκή προσευχή. Ησυχία.\nΟ Δημήτρης Τριανταφυλλίδης για…\nΟ Δημήτρης Τριανταφυλλίδης για το "Κιβώτιο" του Άρη Αλεξάνδρου, Studio Μαυρομιχάλη\nΟ Βλαδίμηρος Σολοβιόφ απαντάει στο…\nΟ Βλαδίμηρος Σολοβιόφ απαντάει στο ερωτηματολόγιο της Τατιάνας Τολστάγια


Clement Stone : “Όταν η σκέψη δεν μπορεί να γιατρέψει το φόβο, τότε η δράση μπορεί να το κάνει” | ΕΝΑΛΛΑΚΤΙΚΟ | Γίνε εσύ η αλλαγή που θες να δεις στον κόσμο.\nFriday, October 5, 201812:10:00 AM\nClement Stone : “Όταν η σκέψη δεν μπορεί να γιατρέψει το φόβο, τότε η δράση μπορεί να το κάνει”\nΤα φοβικά συναισθήματα, βρίσκουν εύκολα το δρόμο για τον εγκέφαλο. Εκεί, νιώθουν ασφαλή.\nΆπαξ και μπουν στο μυαλό, ό,τι και αν επιστρατεύσουμε, έχουν τον τρόπο να ανακυκλώνονται και κυρίως, να γίνονται κομμάτι λογικού προβληματισμού.\nΤρόποι να διώξει κανείς τους φόβους, σίγουρα υπάρχουν αρκετοί, απλά μολονότι υπάρχουν, δύσκολα εφαρμόζονται. Δεν έχεις να αποφύγεις κάτι υλικό, κάτι που το βλέπεις και το αγγίζεις.\nΈχεις να τα βάλεις με κάτι που είναι σαν το μούδιασμα, το νιώθεις αλλά δεν το βλέπεις. Είναι κάτι άυλο ο φόβος.\nΌταν ο «φοβοδιώκτης» δε λειτουργεί.\nΗ κακή σκέψη, μπορεί «ομοιοπαθητικά» να φύγει με μια καλή. Η αυθυποβολή όμως μπορεί να μη λειτουργεί για όλους, ή πολύ απλά μπορεί σε μια συγκεκριμένη περίσταση να μην λειτουργήσει.\nΠέραν αυτού, του «συστήματος αντικατάστασης κακής σκέψης», υπάρχει και το «πάγωμα» της όποια κακής-φοβικής σκέψης. Σα να τραβάμε από την πρίζα το μυαλό μας.\nΆλλος ένας τρόπος, είναι να δούμε το νόμισμα, από την άλλη του πλευρά. Να σκεφτούμε το ό,τι μας φοβίζει με όσο πιο ιλαρή οπτική, αν γίνεται.\nΑκόμη πιο δύσκολο να γίνει, είναι το να σκεφτούμε θετικά το ό,τι μας συμβαίνει. Να το δούμε σαν τον λιγότερο περπατημένο δρόμο, σαν μια περιπέτεια που κάτι θα μας δώσει αν ο φόβος, γίνει πραγματικότητα.\nΑκόμη και αν όλα πετύχουν, ίσως να συμφωνήσουμε πως θα έχουν ένα περιστασιακό αποτέλεσμα. Για λίγες ώρες ή και μέρες, όλα θα είναι καλύτερα. Το πρόβλημα όμως του ότι έλκεις φόβους και δεν μπορείς να τους ξεκολλήσεις από πάνω σου, λύθηκε; Μάλλον όχι.\nΔεν είναι μόνο οι φόβοι. Ό,τι άσχημο και αν μας συμβαίνει, πολύ άσχημο ή λιγότερο, το να το σκεφτόμαστε είναι μέρος της λύσης και όχι λύση. Θα σκεφτείς τι έπαθες, θα στεναχωρηθείς και θα νιώσεις άσχημα.\nΜετά; Αυτό ακριβώς συμβαίνει και με οποιουσδήποτε φόβους και δισταγμούς σε κρατάνε δέσμιο. Πόσο θα προσπαθείς να διώχνεις ή να βρίσκεις «φωτεινά» υποκατάστατα; Κάτι πρέπει να κάνεις.\nΗ σκέψη έχει τα δικά της όρια. Από ένα σημείο και μετά, είναι βλαβερή. Πόσο χρόνο χαλάς όταν σκέφτεσαι τους φόβους σου; Λίγο ένστικτο, εδώ δε βλάπτει καθόλου. Μάλλον ωφελεί. Ξεκινάμε λοιπόν, να κάνουμε μια πορεία προς τη δράση.\nΑυτά που σε φοβίζουν, χρειάζονται πράξεις. Αν θέλεις να ξεχάσεις έναν φόβο, υπάρχει καλύτερη λύση από το να ασχοληθείς με κάτι που θα σου αρέσει; Αντί να βρεις μια καλή σκέψη η οποία θα ισοδυναμεί με αυτήν που σου φέρνει φόβο, καλύτερα να βρεις να ασχοληθείς με κάτι, και μάλιστα, με αυτό που σου αρέσει.\nΕκτός από την αναζήτηση κάποιας δραστηριότητας που βραχυπρόθεσμα θα σε κάνει πιο δημιουργικό και θα απομακρύνει τον όποιον αρνητισμό, υπάρχει και κάτι ακόμη πιο τολμηρό.\nΝα κάνεις πράγματα, που βρίσκονται «κοντά» σε αυτό που φοβάσαι. Ο φόβος θα σε κρατάει δέσμιο όσο δεν τον πλησιάζεις. Όσο πιο πολύ πλησιάζεις πράγματα που φοβάσαι, τόσο πιο ανίσχυρος γίνεται ο φόβος.\nΕίναι πολλοί εκείνοι που θεωρούν ότι αυτή είναι η κανονική «ομοιοπαθητική» αντιμετώπιση του φόβου. Να ζήσεις αυτό που σε τρομάζει. Όπως και να έχει, οποιαδήποτε μορφή αρνητικότητας, χρειάζεται κίνηση. Δράση και «επιθετικότητα».\nΦωτό από: it.universestars.com


Στο στόχαστρο του ΟΦΗ ο Παπαδόπουλος | Protathlima\nΣτο στόχαστρο του ΟΦΗ ο Παπαδόπουλος\n09:38 - 20.04.2018\nΣύμφωνα με σημερινό δημοσίευμα του Sportime.gr, ο Γιάννης Παπαδόπουλος της Σαλαμίνας έχει μπει στο στόχαστρο του ΟΦΗ.\nΟ ΟΦΗ ετοιμάζεται για τη μεγάλη επάνοδο στη Super League και όπως είναι λογικό, ο Νίκος Παπαδόπουλος σε συνεργασία με ανθρώπους της διοίκησης έχουν ξεκινήσει έναν μίνι προγραμματισμό ενόψει της νέας αγωνιστικής περιόδου. Μπορεί σε διοικητικό επίπεδο να μην υπάρχει ξεκάθαρη εικόνα για το ποιος ή, ποιοι θα ηγηθούν της επόμενης σεζόν, ωστόσο, ουδείς μπορεί να πει ότι υπάρχει πλήρης αδράνεια.\nΣύμφωνα με πληροφορίες του Sportime.gr, οι «μελανόλευκοι» εξετάζουν την περίπτωση του Γιάννη Παπαδόπουλου. Ο Έλληνας χαφ αγωνίζεται από το καλοκαίρι του 2017 στη Νέα Σαλαμίνα, τον Ιούνιο μένει ελεύθερος από την Κυπριακή ομάδα και είναι έτοιμος να επιστρέψει στα πάτρια εδάφη.\nΤο όνομα του 29χρονου μέσου έχει πέσει στο τραπέζι των ανθρώπων του ΟΦΗ και μάλιστα υπάρχει θετική άποψη για την εικόνα του. Οι Κρητικοί θα ασχοληθούν με τον Παπαδόπουλο στο άμεσο μέλλον, κυρίως όταν ξεκαθαρίσει το τοπίο με τα διοικητικά. Κάτι που αναμένεται να γίνει σε λίγες εβδομάδες.\nΟ Έλληνας ποδοσφαιριστής είναι γνώριμος μας, λόγω της παρουσίας του σε Ολυμπιακό, Άρη και Βέροια. Στο εξωτερικό έχει αγωνιστεί σε Δυναμό Δρέσδης, Κρακόβια Κρακοβίας, Μπνέι Σακχίν, Χάποελ Ακρέ και Χάποελ Κφαρ Σαμπά. Φέτος, στη Νέα Σαλαμίνα μετράει 20 συμμετοχές, οι 10 ως βασικός\nΣτιγμιότυπα: Η 6άρα της Σαλαμίνας στην Ανόρθωση\n10:28 - Oct 16, 2018


Σίσσυ Χρηστίδου: Η νέα διατροφή που ακολουθεί και τα κιλά που έχασε! [video] - Φωνή Μαλεβιζίου\nΤελευταία Ενημέρωση: 23/05/2020 - 12:53\nΜπορεί οι περισσότεροι να πήραν κιλά στην καραντίνα, η Σίσσυ Χρηστίδου όμως κατάφερε να χάσει. Η παρουσιάστρια του Open και της εκπομπής «Έλα χαμογέλα» είναι φανερά ανανεωμένη και αδυνατισμένη το τελευταίο διάστημα και το μυστικό της είναι η δίαιτα που ακολουθεί.\n«Ναι βρίσκομαι σε δίαιτα, έχει πάει αρκετά καλά το πράγμα.», είπε αρχικά και συνέχισε: « Καταρχάς βρίσκομαι ακόμα σε διαδικασία, οπότε δεν είμαι έτοιμη να σας μιλήσω γι’ αυτό. Δεν υπάρχει όμως κάποια μαγική συνταγή αν περιμένετε. Δεν έχω πάει σε κάποιον διαιτολόγο. Έχω μεγάλη εμπειρία από δίαιτες, οπότε έχω πάρει κάποια πράγματα και τα έχω αναμείξει. Έχω κάποιες δικές μου συνταγές και σε συνεργασία με τον παθολόγο μου κάναμε κάποια πράγματα», ανέφερε μεταξύ άλλων.\nΚαι κατέληξε λέγοντας: «Δεν μπορούσα να κάνω άλλη μία δίαιτα κρέας-σαλάτα, οπότε έκανα δικές μου συνταγές και με βοήθησε να έχω και υδατάνθρακες και γλυκά μέσα» συμπλήρωσε ακόμα.


Armageddon: Σοκ στη Νέα Υόρκη: Γυναίκα σκότωσε άνδρα σπρώχνοντάς τον στις γραμμές του μετρό!\nΣοκ στη Νέα Υόρκη: Γυναίκα σκότωσε άνδρα σπρώχνοντάς τον στις γραμμές του μετρό!\nΔεύτερο περιστατικό ανθρωποκτονίας στο μετρό της Νέας Υόρκης συγκλονίζει τις ΗΠΑ, όπου η αστυνομία αναζητεί μια νεαρή γυναίκα η οποία φέρεται να σκότωσε άγνωστο άνδρα σπρώχνοντάς τον στις γραμμές του μετρό.\nΣύμφωνα με την αστυνομία το συμβάν σημειώθηκε το βράδυ της Πέμπτης στη γραμμή 7 του μετρό της πόλης, ενώ , όπως λένε οι αυτόπτες μάρτυρες η γυναίκα μονολογούσε και περπατούσε κατά μήκος της αποβάθρας, έσπρωξε τον άνδρα στις γραμμές του μετρό την ώρα που πλησίαζε ο συρμός. Το θύμα είχε γυρισμένη την πλάτη του προς τη γυναίκα και μάλλον δεν την είδε.\nΗ γυναίκα κατάφερε να διαφύγει, ενώ η αστυνομία δημοσίευσε μέσω twitter ένα βίντεο από κάμερα ασφαλείας όπου η φέρεται να απομακρύνεται τρέχοντας από το σημείο.\nΗ ταυτότητα του θύματος δεν έχει γίνει, ακόμη, γνωστή, καθώς ο άτυχος άνδρας δεν είχε μαζί του κανένα έγγραφο που να πιστοποιεί την ταυτότητά του.\nΠρόκειται για το δεύτερο παρόμοιο περιστατικό που σημειώνεται στο μετρό της Νέας Υόρκης μέσα σε τέσσερις εβδομάδες.\nΣτις 3 Δεκεμβρίου ένας 30χρονος άνδρας έσπρωξε έναν άλλο άνδρα, 58 ετών, στις γραμμές του μετρό αφού διαπληκτίστηκαν στην αποβάθρα του σταθμού της Τάιμς Σκουέαρ στο Μανχάταν. Ο 30χρονος συνελήφθη και του έχουν απαγγελθεί κατηγορίες.\nΤο τελευταίο παρόμοιο συμβάν είχε σημειωθεί τον Αύγουστο του 2010, όταν ένας άγνωστος έσπρωξε μια γυναίκα 39 ετών στις γραμμές του μετρό. Αν και χτυπήθηκε από έναν συρμό, η γυναίκα έζησε.


Μοναδική ευκαιρία! Ο Τράγκας στο Ε TV με 3ωρη εκπομπή την 1/11/2013 με θέμα τους χημικούς αεροψεκασμούς! - ΠΙΣΩ ΑΠΟ ΤΗΝ ΚΟΥΡΤΙΝΑ - NEWS\nHome ΕΠΙΚΑΙΡΟΤΗΤΑ Μοναδική ευκαιρία! Ο Τράγκας στο Ε TV με 3ωρη εκπομπή την 1/11/2013 με θέμα τους χημικούς αεροψεκασμούς!\nUnknown 20:24 ΕΠΙΚΑΙΡΟΤΗΤΑ


Ο δικαιωματισμός και η τυραννία της μειοψηφίας | Η ΚΑΘΗΜΕΡΙΝΗ\nΟ δικαιωματισμός και η τυραννία της μειοψηφίας\n30 Μαρτίου, 2019 30.03.2019 • 20:57\nΜαθεύτηκε, από αξιόπιστη πηγή πως, στα ενδότερα του εργαστηρίου, καμμιά φορά, του επέτρεπε να γλύψει απ’ την κουτάλα, ολίγην σαντιγύ\nΑντωνης Ζαχαρόπουλος, «Φανατισμός»\nΕπειδή δεν πιστεύω ότι «το σύμπλεγμα της δημοκρατικοφάνειας» (ιδίως μετά το 1974) ή ο φόβος μη χαρακτηρισθεί κάποιος αντι-δικαιωματίας (κυρίως μετά το 2012) δεν πρέπει να θολώνει την κριτική σκέψη (τουλάχιστον όσων δεν έχουν αυτο-ευνουχισθεί), θα ήθελα να θέσω και πάλι ορισμένα ερωτήματα.\nΓιατί όλοι όταν δηλώνουν υπέρ των δικαιωμάτων εννοούν τα ιδιαίτερα δικαιώματα της ομάδας ή της παρέας και όχι τα δικαιώματα των άλλων – ακόμα και των εχθρών τους; Νοούνται «μερικά» δικαιώματα ή κατά περίσταση;\nΓιατί με βάση ολοκληρωτικές αντιλήψεις, εμπρηστικές δηλώσεις, φανατισμούς μαχητών της «απόλυτης αλήθειας» θυσιάζονται τα νόμιμα δικαιώματα του συνόλου στον βωμό της υπερπροστασίας κάποιων αμαρτωλών δεδομένων των «δικών μας» παιδιών;\nΤαυτίζονται τα όρια του δικαιωματισμού με κάποιου είδους αυτονόμηση των δικαιωματούχων από το υπόλοιπο κοινωνικο-πολιτισμικό και αξιακό κεκτημένο (π.χ. νοείται δικαίωμα στην κτηνοβασία, στην παιδοφιλία κ.λπ.);\nΤο δικαίωμα στη διαφορά περιλαμβάνει και το δικαίωμα στην άγνοια, στην αμορφωσιά, στην ανεντιμότητα, στο ψέμα, στη βαρβαρότητα;\nΥπάρχει δημοκρατία της ανελευθερίας, η οποία κατανέμει τα δικαιώματα με το κομμάτι, την κομματική ταυτότητα ή τη διεύθυνση κατοικίας; Η αξία και η αξιοπρέπεια του ανθρώπου και του πολίτη εξαρτώνται από τα πολιτικά του φρονήματα;\nΕχει κάποια σημασία το αν για να προστατεύσουμε τα δικαιώματα του ανθρώπου παραβιάζουμε τα όποια δικαιώματα της μητέρας φύσης;\nΤο έχω ξαναγράψει: Η ακραία εφαρμογή δικαιωματικοκρατικών θέσεων, χωρίς συνεκτίμηση και αίσθηση γενικού συμφέροντος και κοινωνικού σχεδιασμού για την ευτυχία όλων των ανθρώπων και τη συνοχή, θα οδηγήσει σε εκδοχές του ολοκληρωτισμού. Οι γέφυρες με το «διαφορετικό» είναι διπλής κατεύθυνσης και όχι μονόδρομοι.\nΚαι βέβαια δεν μπορεί να θεωρηθεί αυτοσκοπός του ελεύθερου και δικαιωματία ανθρώπου η καταστροφή του συνόλου για να δικαιωθεί η ατομική του επιλογή ως προς τον τρόπο ζωής [ή θανάτου] του. Ο σεβασμός δεν σημαίνει και ευρύτερη αποδοχή, ούτε παρέχεται κάρτα ελευθέρας για γενίκευση και «νομιμοποίηση» αυστηρά προσωπικών διαδρομών.\nΑλλωστε, όσοι πιστεύουν ότι «πράττουν δίκαια», ποίαν χρείαν έχουν της γνώμης των υπολοίπων; Εκτός εάν αποσκοπούν στο να αντιστρέψουν τελείως το κυρίαρχο μοντέλο και τα υφιστάμενα πρότυπα, οπότε τα πράγματα εκφεύγουν της απλής διεκδίκησης της ατομικής αυτοδιάθεσης και σηματοδοτούν την επιβολή μιας ιδιότυπης ολιγαρχίας επί των πολλών.\nΗ επιβίωση της ανθρωπότητας προηγείται αξιακά από τα δικαιώματα του ανθρώπου.\nΥΓ. Και μια ζοφερή πρόβλεψη για τον μετα-άνθρωπο (post-human being), αυτόν του τύπο που θα αποτελείται από πρωτόπλασμα, τρανζίστορ και τσιπάκια και που θα λειτουργεί με βάση την τεχνητή νοημοσύνη (κι όχι τη διανοητική ή τη συναισθηματική). Θα έχει ενδιαφέρον να ακούσουμε τις απόψεις των δικαιωματιών για το πώς θα «ζητάνε τον λόγο» από τα ανθρωποειδή/ρομπότ και ποιες απαντήσεις νομίζουν ότι θα παίρνουν.\nΥΓ. 2 Η ψυχή του ανθρώπου κυκλοφορεί ακόμα στις γειτονιές, όπου τα πιτσιρίκια παίζουν μπάλα και γελάνε, κι όπου ο πατέρας κι η μητέρα τα φωνάζουν για να φάνε όλοι μαζί γιατί είναι Κυριακή-γιορτή.\n* Ο κ. Γιάννης Πανούσης είναι πρώην υπουργός.\nΗ χώρα των ευτυχισμένων εισαγωγέων\nΟ κατάσκοπος που γύρισε από την Αργεντινή\n80 χρoνια πριν… 30-3-1939\nBrexit και δημοκρατία\nΣιγά μην ντραπεί ο Τσίπρας


10€ για έναν (1) μήνα Zumba Kids στο μοντέρνο «Revive Personal Training & Small Groups» στην Καλλιθέα. Το κάθε μάθημα γίνεται μία φορά την εβδομάδα! Αρχικής αξίας 20€ – Έκπτωση 50% | DealsParadise\nHome|Γυμναστική - Σπορ|10€ για έναν (1) μήνα Zumba Kids στο μοντέρνο «Revive Personal Training & Small Groups» στην Καλλιθέα. Το κάθε μάθημα γίνεται μία φορά την εβδομάδα! Αρχικής αξίας 20€ – Έκπτωση 50% -50%\nΤο κουπόνι είναι άμεσα διαθέσιμο και μπορεί να εξαργυρωθεί έως 31/05/2017 (εξαιρούνται επίσημες εορτές και αργίες). Το κάθε κουπόνι ισχύει για ένα (1) άτομο και περιλαμβάνει: – Έναν (1) μήνα συνδρομή για Zumba Kids – Tο κάθε μάθημα γίνεται μία (1) φορά την εβδομάδα Ώρες μαθήματος: Κάθε Παρασκευή 18:00 – 19:00 H προσφορά δεν ισχύει για ήδη εγγεγραμένα μέλη. Η προσφορά δεν μπορεί να ανανεωθεί για δεύτερη φορά για τον ίδιο κωδικό μέλους. Απαραίτητη η προσκόμιση του κουπονιού σε εκτυπωμένη μορφή την ημέρα της εξαργύρωσης. Η προσφορά ισχύει Αποκλειστικά και Μόνο με την αγορά κουπονιού από τo Clickareto.gr. Η επιχείρηση δε δέχεται κανένα πελάτη με αυτή την τιμή χωρίς να έχει κάνει αγορά του κουπονιού. Σε περίπτωση που για οποιοδήποτε λόγο δεν μπορείτε να κάνετε αγορά, παρακαλώ καλέστε στο 210.99.65.680 (09:00 – 18:00) Δευτέρα έως Παρασκευή ή στο 698.33.93.245 . Σχετικά Προϊόντα


ΠΑΡΑΡΤΗΜΑ: ΟΔΗΓΙΕΣ ΣΥΜΠΛΗΡΩΣΗΣ ΠΙΝΑΚΑ ΠΡΑΞΗΣ ΕΦΑΡΜΟΓΗΣ. Αναγράφονται τα αρχικά στοιχεία του ιδιοκτήτη και της ιδιοκτησίας του. - PDF\nDownload "ΠΑΡΑΡΤΗΜΑ: ΟΔΗΓΙΕΣ ΣΥΜΠΛΗΡΩΣΗΣ ΠΙΝΑΚΑ ΠΡΑΞΗΣ ΕΦΑΡΜΟΓΗΣ. Αναγράφονται τα αρχικά στοιχεία του ιδιοκτήτη και της ιδιοκτησίας του."\n1 ΠΑΡΑΡΤΗΜΑ: ΟΔΗΓΙΕΣ ΣΥΜΠΛΗΡΩΣΗΣ ΠΙΝΑΚΑ ΠΡΑΞΗΣ ΕΦΑΡΜΟΓΗΣ Ο Πίνακας της πράξης εφαρμογής, περιλαμβάνει τα στοιχεία τόσο της αρχικής ιδιοκτησίας, όσο και της τελικής, όπως αυτή διαμορφώνεται μετά την εκπλήρωση των υποχρεώσεων της και την εν γένει τακτοποίηση της, καθώς και τις οφειλές από και προς την ιδιοκτησία, εκφρασμένες σε εμβαδά γης. Ο πίνακας καταρτίζεται ανά οικοδομικό τετράγωνο της Πολεοδομικής μελέτης. Αναλυτικά στον πίνακα περιλαμβάνονται οι παρακάτω στήλες ανά κεφάλαιο: Α) Στοιχεία ιδιοκτησίας Αναγράφονται τα αρχικά στοιχεία του ιδιοκτήτη και της ιδιοκτησίας του. Α1. Κωδικός αριθμός κτηματογράφησης: Συμπληρώνεται ο αριθμός του οικοπέδου όπως αυτός αναγράφεται στους κτηματογραφικούς πίνακες (αριθμός κτηματογραφικού τετραγώνου και αριθμός οικοπέδου), εφόσον υπάρχει. Α2. Κωδικός Αριθμός Εθνικού Κτηματολογίου: Συμπληρώνεται ο μοναδικός για κάθε ακίνητο αριθμός εθνικού κτηματολογίου όπως αυτός αναφέρεται στη βάση δεδομένων του Εθνικού Κτηματολογίου, εφόσον υπάρχει. Α.3 Ονοματεπώνυμο - Δ/νση ιδιοκτήτη - αρ. συμβολαίου συμβολαιογράφου: Συμπληρώνονται τα στοιχεία της κτηματογράφησης όπως προκύπτουν από την επεξεργασία των στοιχείων των δηλώσεων ιδιοκτησίας ή άλλη πληροφόρηση. Σε περίπτωση συνιδιοκτησίας τα παραπάνω στοιχεία αναγράφονται για κάθε έναν ιδιοκτήτη στην ίδια στήλη. Α.4 Αρχική ιδιοκτησία: Αναγράφεται το αρχικό εμβαδά του οικοπέδου σύμφωνα με τη κτηματογράφηση. Σε περίπτωση συνιδιοκτησίας το εμβαδόν αναγράφεται σε κάθε ένα συνιδιοκτήτη. Α.5 Ποσοστό συνιδιοκτησίας: Συμπληρώνεται, σε εκατοστιαίες μονάδες, το ποσοστό συνιδιοκτησίας του κάθε ιδιοκτήτη στο εξεταζόμενο οικόπεδο. Β) Σχέση Ιδιοκτησίας - Πολεοδομικής μελέτης Απαιτούμενη θεωρητική εισφορά σε γη και χρήμα. 1\n2 Β.1 Εισφορά σε γη: Υπολογίζεται η θεωρητικά οφειλόμενη εισφορά γης για το εμβαδό της στήλης Α4. Β.2 Μετατροπή εισφοράς χρήματος σε γη: Η στήλη αυτή δεν συμπληρώνεται σε πρώτη φάση παρά μόνο στην περίπτωση που, κατά τη σύνταξη της πράξης ή κατά την τήρηση της διαδικασίας σύμφωνα με το ΚΕΦ. 38 δηλωθεί - και γίνει αποδεκτή - η αντίστοιχη βούληση του ιδιοκτήτη, οπότε θα γίνει και η ανάλογη προσαρμογή της πράξης. Β.3 Σύνολο εισφοράς γης: Άθροισμα των στηλών Β1 και Β2. Σε πρώτη φάση μεταφέρεται εδώ το νούμερο της στήλης Β1και η Β2 είναι κενή. Β.4 Επιφάνεια ιδιοκτησίας μετά την εισφορά γης: Η διαφορά των στηλών Α.4 και Β.1 Ρυμοτόμηση λόγω δημιουργίας κοινόχρηστων ή κοινωφελών. Β.5Κοινόχρηστο: Συμπληρώνεται το εμβαδόν που δεσμεύεται από την ιδιοκτησία για τη δημιουργία κοινοχρήστου χώρου, σύμφωνα με την πολεοδομική μελέτη.. Σε περίπτωση συνιδιοκτησίας, αναγράφεται το ρυμοτομούμενο εμβαδόν που αντιστοιχεί στο ποσοστό της στήλης Α3 και κάτω από τα νούμερα αυτά, αναγράφεται σε παρένθεση η συνολική ρυμοτόμηση της ιδιοκτησίας. Β.6 Κοινωφελές: Ανάλογα με τη στήλη Β5. Β.7 Σύνολο: Ανάλογα με τη στήλη Β5, το άθροισμα των στηλών Β5 και Β6. Β.8 Επιφάνεια ιδιοκτησίας μετά τη ρυμοτόμηση: Ανάλογα με τη στήλη Β5 η διαφορά των στηλών 5 και Β7 Αναγράφονται και τα αντίστοιχα στοιχεία για συνιδιοκτησία. Οφειλόμενη επιφάνεια (Η οφειλή λόγω διαφοράς εισφοράς γης ρυμοτόμησης) Β.9 Από ιδιοκτησία: Συμπληρώνεται η διαφορά των στηλών Β3-Β7. Σε περίπτωση συνιδιοκτησίας αναγράφεται η οφειλή (διαφορά Β3-Β7) ανηγμένη στο ποσοστό συνιδιοκτησίας και αποκάτω το συνολικό νούμερο για το οικόπεδο σε παρένθεση. 2\n3 Β.10 Προς ιδιοκτησία: Συμπληρώνεται η διαφορά των στηλών Β7- Β3 Κατά τα λοιπά ανάλογα με τη στήλη Β9. Γ) Τακτοποίηση ιδιοκτησιών - Διάθεση εισφορών γης Διάθεση εισφοράς γης από ιδιοκτησία στήλης Β9 Γ. 1 Προς ιδιοκτησία στήλης Β10 ή νέο οικόπεδο: Το οφειλόμενο εμβαδόν από εισφορά γης που διατίθεται σε ιδιοκτησία που της οφείλεται αντίστοιχο εμβαδό. Γ.2 Κωδικός ιδιοκτησίας νέου οικοπέδου: Τα στοιχεία του οικοπέδου για το οποίο διατίθεται το οφειλόμενο εμβαδό. Γ.3. Μετατροπή εισφοράς γης σε χρήμα: Οφειλόμενο εμβαδό εισφοράς γης που δεν αξιοποιήθηκε με τους προηγούμενους τρόπους και προτείνεται η μετατροπή του σε χρήμα. Δηλαδή είναι η διαφορά 27-Γ1 ή Β9-Γ1 ανά περίπτωση. Απόδοση οφειλόμενης εισφοράς γης προς ιδιοκτησία στήλης Β10 Γ.4 Από ιδιοκτησία στήλης Β9: Το οφειλόμενο προς την ιδιοκτησία εμβαδόν που της αποδίδεται από άλλη ιδιοκτησία που αντίστοιχα το οφείλει. Γ.5 Νέο οικόπεδο: Το εμβαδόν που αποδίδεται στην ιδιοκτησία σε νέο οικόπεδο (αυτοτελώς ή κατά συνιδιοκτησία). Γ.6 Κωδικός άλλης ιδιοκτησίας ή νέο οικοπέδο: Τα στοιχεία των στηλών Γ4 και Γ5. Γ.7 Έλλειμμα: Το εμβαδόν που οφείλεται επί πλέον στην ιδιοκτησία και δεν της αποδόθηκε με τους προηγούμενους τρόπους δηλ. η διαφορά των στηλών Β10-Γ4 Γ5. Δ) Τακτοποίηση Η εν γένει τακτοποίηση που χρειάζεται για τις ιδιοκτησίες των περιοχών με εισφορά (όχι του ΚΕΦ. Γ') μετά την εκπλήρωση των οφειλών τους, ώστε να γίνουν άρτιες και οικοδομικά εκμεταλλεύσιμες. Δ.1 Προσκύρωση από ιδιοκτησία: Το εμβαδό της ιδιοκτησίας που προσκυρώνεται σε όμορη. 3\n4 Δ.2 Προσκύρωση προς ιδιοκτησία: Το εμβαδό που προσκυρώνεται στην ιδιοκτησία από όμορη ή καταργούμενο κοινόχρηστο ή κοινωφελή χώρο. Δ.3 Συνένωση με άλλη ιδιοκτησία: Το εμβαδό που συνενώνεται με γειτονική ιδιοκτησία. Δ.4 Κωδικός τρίτου ή φορέα: Τα στοιχεία των προηγούμενων στηλών. Ε) Τελική ιδιοκτησία Περιγράφεται η τελική μορφή της ιδιοκτησίας μετά την εκπλήρωση των υποχρεώσεων της για εισφορά γης και την εν γένει τακτοποίηση της. Ε.1. Ο.Τ.: Ο αριθμός (ή οι αριθμοί) των Οικοδομικών Τετραγώνων της Πολεοδομικής μελέτης που τελικά τοποθετείται η ιδιοκτησία. Ε.2 Αριθμός οικοπέδου: Ο νέος αριθμός που έχει το τελικό οικόπεδο (ή τα τελικά οικόπεδα) μέσα στα Ο.Τ. της Πολεοδομικής μελέτης. Ε.3 Εμβαδόν οικοπέδου: Το εμβαδόν του αυτοτελούς οικοπέδου όπου τοποθετείται η ιδιοκτησία. Σε περίπτωση που αποδίδεται στην ιδιοκτησία ποσοστό στη στήλη αυτή γράφεται το εμβαδό ολόκληρου του οικοπέδου. Ε.4 Ποσοστό συνιδιοκτησίας: Το ποσοστό του οικοπέδου που αποδίδεται στην ιδιοκτησία. Ε.5 Εμβαδό κατά ποσοστό: Το πραγματικά αποδιδόμενο εμβαδό. Σε περίπτωση πολλαπλής ιδιοκτησίας σημειώνεται από κάτω σε παρένθεση και το συνολικά αποδιδόμενο εμβαδό στον ίδιο ιδιοκτήτη. Ε.6 Αποζημίωση: Το οφειλόμενο εμβαδό στην ιδιοκτησία που δεν της αποδόθηκε σε γη και θα της δοθεί σαν αποζημίωση. Σε περίπτωση πολλαπλής ιδιοκτησίας σημειώνεται αστερίσκος * και από κάτω σε παρένθεση η συνολική αποζημίωση. ΣΤ) Υποχρεώσεις σε χρήμα Από ιδιοκτησία. ΣΤ.1 Εισφορά σε χρήμα: Το ισοδύναμο εμβαδό που οφείλεται ως εισφορά σε χρήμα υπολογιζόμενο στο τελικό εμβαδό της ιδιοκτησίας (ή άθροισμα τελικών εμβαδών οικοπέδων ή τμημάτων οικοπέδων) της στήλης Ε5 μείον την θεωρητικά οφειλόμενη εισφορά γης της στήλης 4\n5 Β1 «εφ' όσον αυτή δεν έχει αφαιρεθεί είτε με την πολεοδομική μελέτη (ρυμοτόμηση ή δέσμευση για κοινωφελή) είτε με την πράξη εφαρμογής (αξιοποίηση θέσης εισφοράς) και έχει μετατραπεί σε χρήμα. Δηλαδή από το εμβαδό της στήλης Ε5 αφαιρείται το εμβαδόν της εισφοράς σε γη που μετατράπηκε σε χρήμα της στήλης Γ3)». Αυτό δεν ισχύει για τις ιδιοκτησίες πυκνοδομημένων περιοχών αυθαιρέτων του Κεφαλαίου Γ' όπου: α) για μεν τα οικόπεδα τα μικρότερα των 500 μ 2, όπου δεν οφείλεται η εισφορά γης της παρ. 4 του άρθρ. 8, η εισφορά σε χρήμα λογίζεται μόνο επί του εμβαδού της στήλης Ε5 και β) για τα άνω των 500 μ 2 οικόπεδα λογίζεται επί του εμβαδού της στήλης Ε5 μείον το εμβαδό της στήλης 25. ΣΤ.2 Μετατροπή εισφοράς γης σε χρήμα: Μεταφέρεται το εμβαδό της στήλης Γ3 ΣΤ.3 Προς τρίτους ή φορέα λόγω προσκύρωσης: Εμβαδό που προσκυρώθηκε στην ιδιοκτησία από τρίτους (πέραν των διακανονισμών του Κεφαλαίου Γ') ή από καταργούμενο κοινόχρηστο ή κοινωφελή χώρο για το οποίο ο ιδιοκτήτης οφείλει χρήματα. ΣΤ.4 Κωδικός τρίτου ή φορέα: Τα στοιχεία του φορέα ή τρίτου των προηγούμενων στηλών ΣΤ1,ΣΤ2,ΣΤ3 προς τους οποίους έχει οικονομικές υποχρεώσεις ο ιδιοκτήτης. Για τις στήλες ΣΤ1 και ΣΤ2 δικαιούχος αναγράφεται το ΕΤΕΡΠΣ. Προς ιδιοκτησία ΣΤ.5 Αποζημίωση: Η οφειλόμενη προς την ιδιοκτησία αποζημίωση από φορείς ή τρίτους των στηλών 21 και 34, δηλ. λόγω υποχρεώσεων τρίτων σύμφωνα με την πράξη αναλογισμού ή λόγω απαλλοτρίωσης για κοινόχρηστο ή κοινωφελές. ΣΤ.6 Από τρίτους (προσκύρωση): Εμβαδό που προσκυρώθηκε από όμορη ιδιοκτησία (πέραν των διακανονισμών του Κεφ. Γ') για το οποίο οφείλονται χρήματα στην ιδιοκτησία. ΣΤ.7 Κωδικός τρίτου ή φορέα: Ο αντίστοιχος υπόχρεος των στηλών ΣΤ5 και ΣΤ2 με την επεξήγηση της στήλης ΣΤ5. Ζ) Παρατηρήσεις Αναγράφεται: α) Αν το αντίστοιχο οικόπεδο υπάγεται στο άρθρο 25 του Ν. 1337/1983 β) Οποιαδήποτε άλλη λεπτομέρεια σχετικά με το ιδιοκτησιακό καθεστώς κ.λ.π. 5\n6 Νέα Οικόπεδα Στο τέλος του πίνακα για κάθε οικοδομικό τετράγωνο αναγράφονται ανακεφαλαιωτικά τα τυχόν νέα οικόπεδα που δημιουργήθηκαν και συμπληρώνονται τα αντίστοιχα στοιχεία τους. Σε περιπτώσεις πράξεων αναλογισμού, συμπληρώνονται οι ειδικοί πίνακες πράξεων προσκύρωσης-αναλογισμού και τα στοιχεία τους μεταφέρονται για περαιτέρω επεξεργασία στον προηγούμενο πίνακα πράξης εφαρμογής. Σε περίπτωση ύπαρξης επικειμένων (κτίσματα, δέντρα, φρέατα κλπ.) που εμπίπτουν σε απαλλοτριούμενο ή δεσμευόμενο λόγω εισφοράς γης τμήμα ιδιοκτησίας, συντάσσεται αναλυτικός πίνακας επικειμένων. Υποδείγματα και των τριών πινάκων συνάπτονται στις οδηγίες. Γενικές Οδηγίες Συμπλήρωσης του Πίνακα της Πράξης Εφαρμογής Ο πίνακας της πράξης εφαρμογής πρέπει να καταρτίζεται ανά οικοδομικό τετράγωνο της εγκεκριμένης πολεοδομικής μελέτης, όπως αναφέρεται στο άρθρο 59 των προδιαγραφών παρ. 2 και 8 και όχι ανά τετράγωνο κτηματογράφησης όπως παρατηρήθηκε σε αρκετές μελέτες, με αποτέλεσμα να δημιουργείται σύγχυση στους χρήστες της πράξης εφαρμογής. Να τηρούνται τα κεφάλαια, οι τίτλοι και η αρίθμηση των στηλών, όπως αναφέρονται στον πίνακα υπόδειγμα της πράξης εφαρμογής που χορηγεί το ΥΠΕΚΑ και όχι να είναι διαφορετικά (π.χ. το κεφάλαιο ΤΕΛΙΚΗ ΙΔΙΟΚΤΗΣΙΑ σε κάποια μελέτη περιγράφεται σαν ΝΕΟ ΟΙΚΟΠΕΔΟ κ.λ.π.), πράγμα που δημιουργεί προβλήματα στους Υποθηκοφύλακες που θα μεταγράψουν την πράξη αφού η αρ / εγκύκλιος του Υπουργείου Δικαιοσύνης που διευκρινίζει πως θα γίνει η μεταγραφή αναφέρεται στο υπόδειγμα του πίνακα της πράξης εφαρμογής που συνοδεύει τις προδιαγραφές. Συγκεκριμένα οι Υποθηκοφύλακες ανατρέχουν στον πίνακα της πράξης στα στοιχεία της αρχικής ιδιοκτησίας (όνομα, επώνυμο κ.λ.π.) και στο κεφάλαιο της ΤΕΛΙΚΗΣ ΙΔΙΟΚΤΗΣΙΑΣ όπου από τα στοιχεία που αναφέρονται σ' αυτό αναγράφουν τον αριθμό του οικοδομικού τετραγώνου και τον κτηματικό αριθμό που έλαβε το οικόπεδο στην τελική του θέση. Σε περίπτωση που οι στήλες του πίνακα της Π.Ε. τυπώνονται σε περισσότερες από μία σελίδες, παρά το ότι στο υπόδειγμα του πίνακα όλες οι στήλες προβλέπονται σε μία σελίδα, θα πρέπει απαραίτητα: 6\n7 α) στην αρχή της κάθε τέτοιας σελίδας, να επαναλαμβάνονται οι στήλες 1 (κωδ. αρ. κτηματογράφησης) και 2 (στοιχεία ιδιοκτήτη). β) να υπάρχει αντιστοιχία στην αρίθμηση αυτών των σελίδων (π.χ. η σελίδα 26α και η σελ. 26β θα περιλαμβάνουν τα στοιχεία των ίδιων των ιδιοκτησιών καθώς και στη θέση που έχει η ιδιοκτησία στη σελίδα ώστε να μπορούν οι σελίδες με τον Ίδιο αριθμό και διαφορετικό δείκτη να διαβαστούν ενιαία. γ) θα τηρείται και στην περίπτωση αυτή ο τίτλος και η αρίθμηση των στηλών, όπως στην προηγούμενη παράγραφο. 7


Γιος Μπάιντεν – γυμνός: Σε περιπέτειες μετά από βίντεο που κυκλοφόρησε - Sportlive.gr\nΓιος Μπάιντεν – γυμνός: Σε περιπέτειες μετά από βίντεο που κυκλοφόρησε\nΣε νέους μπελάδες μπήκε ο Χάντερ Μπάιντεν μετά τη δημοσίευση βίντεο, όπου εμφανίζεται γυμνός να αφηγείται σε μια γυναίκα πώς του έκλεψαν Ρώσοι έμποροι ναρκωτικών ένα λάπτοπ που περιείχε τρελές σεξουαλικές σκηνές με τον ίδιο πρωταγωνιστή, πιθανώς για να τον εκβιάσουν. Η συζήτηση έγινε ενώ ο Χάντερ Μπάιντεν και μια άγνωστη γυναίκα περιφέρονταν γυμνοί σε δωμάτιο ξενοδοχείου στο Λας Βεγκας, αφού είχαν κάνει σεξ τον Ιανουάριο του 2019, ανέφερε η «Daily Mail».\n-«Έχουν βίντεο με μένα να το κάνω. Έχουν βίντεο με μένα να κάνω τρελό σεξ», φέρεται να λέει ο γιος του προέδρου των ΗΠΑ, σύμφωνα με το διαρκείας τριών λεπτών και 40 δευτερολέπτων βίντεο που δημοσίευσε στη διαδικτυακή της έκδοση η βρετανική ταμπλόιντ.\n-«Αλλά πότε συνέβη αυτό; Είπες πριν…», ακούγεται η γυναίκα.\n-«Το περασμένο καλοκαίρι», απάντησε ο Μπάιντεν.\nΛίγο νωρίτερα ο ίδιος είχε πει ότι η κλοπή του λάπτοπ έγινε ενώ εκείνος «ήταν στη γ@μ..ένη πισίνα με το κεφάλι κάτω» μετά από χρήση ναρκωτικών και ότι αυτοί που ήταν μαζί του «δεν καλούσαν ασθενοφόρο», σύμφωνα με το βίντεο.\nΣτην ίδια συνομιλία, ο Χάντερ αποκάλυψε ότι είχε ξοδέψει πολλά χρήματα στη διάρκεια του 18 ημερών ταξιδιού του στο Λας Βέγκας.\nΑν όσα ακούγεται να λέει στο βίντεο αληθεύουν, τότε ο Μπάιντεν έχει χάσει έως και τρία λάπτοπ με ευαίσθητες για τον ίδιο πληροφορίες, ανάμεσά τους κι ένα που είπε ότι ίσως εγκατέλειψε σε κατάστημα επισκευής ηλεκτρονικών συσκευών στο Ντέλαγουερ και το οποίο φέρεται να περιείχε μηνύματα ηλεκτρονικού ταχυδρομείου συνδεόμενα με τις επιχειρηματικές του συναλλαγές στο εξωτερικό. Το δεύτερο λάπτοπ φέρεται να το κατέσχεσαν ομοσπονδιακοί πράκτορες από τα γραφεία του πρώην ψυχιάτρου διασημοτήτων, Κιθ Άμπλοου.\nΣτο βίντεο που δημοσίευσε η «Daily Mail», ο Χάντερ Μπάιντεν είπε ότι αυτός που του έκλεψε το λάπτοπ ήταν ένας από «τρεις τύπους, που ήταν σαν μια μικρή ομάδα. Ο ντίλερ και οι δύο τύποι του. Σε όλη τη διάρκεια του βίντεο ο 51χρονος -που έχει ομολογήσει στο παρελθόν τη μάχη με τον εθισμό του στο αλκοόλ και τα ναρκωτικά- δείχνει αναστατωμένος και πολλά από όσα λέει δεν ακούγονται. Κάποια στιγμή η γυναίκα λέει ότι αν οι κλέφτες είχαν στα χέρια τους τα βίντεο «θα είχαν ήδη κυκλοφορήσει».\n-«Όχι, όχι, όχι. Γιατί ο πατέρας μου είναι υποψήφιος για την προεδρία».\nThe latest disgusting #HunterBiden scandal.\nLet’s see how long it takes before this gets censored.https://t.co/ZFez4yANGT\nΗ γυναίκα τον ρωτά αν ο κλέφτης του λάπτοπ προσπαθεί να τον εκβιάσει.\n-«Όχι. Βγάζω εκατομμύρια δολάρια», λέει συγχυσμένος.\n-«Όχι, μιλάω για τον τύπο που πήρε τον υπολογιστή», απάντησε η γυναίκα.\nΌσα ακολουθούν στη συνέχεια είναι σε μεγάλο βαθμό ακατάληπτα, με τον Χάντερ να λέει, μεταξύ άλλων, «με τίποτε» και «κατά κάποιον τρόπο, ναι». Σύμφωνα με την «Daily Mail», το βίντεο που ανήρτησε στο Διαδίκτυο προέρχεται από σκληρό δίσκο που αντιγράφηκε από το λάπτοπ MacBook Pro, που είχε αφήσει ο Μπάιντεν στο κατάστημα στο Ντέλαγουερ τον Απρίλιο του 2019. Ο δικηγόρος του δεν σχολίασε το νέο βίντεο.\nΟ Χάντερ ακολουθεί νέα καριέρα αυτοδίδακτου καλλιτέχνη και μάλιστα θα παρουσιάσει αφηρημένα εξπρεσιονιστικά έργα του σε έκθεση στην γκαλερί Georges Berges στο Μανχάταν, με τιμή έως και μισό εκατομμύριο δολάρια για το καθένα.


Ηλεκτροκίνητη BMW i3 - Onlydriving\nΗ νέα BMW i παρουσιάζει την πρώτη σειρά μαζικής παραγωγής της BMW που οδηγείται με ηλεκτρική ενέργεια, προαναγγέλλοντας έτσι την απαρχή μιας νέας εποχής στην ηλεκτροκίνηση.\nΗ επαναστατική σχεδίαση του οχήματος, συνδυάζει τις καινοτομίες της τεχνολογίας κλέβοντας κάτι από τις εκδόσεις του μέλλοντος, κάνοντας με αυτό τον τρόπο ευχάριστη την οδήγηση, όταν κάθεται κάποιος στο τιμόνι μιας BMW i. Όλα αυτά καθιστούν κάτι παραπάνω από σίγουρη τη βιωσιμότητά του νέου μοντέλου της γερμανικής εταιρείας. Η σχεδίαση που βασίζεται στην υπογραφή της BMW i παρέχει πιστή απεικόνιση της σπορ ικανότητας και της αποτελεσματικότητας, με διακριτικές ωστόσο αναλογίες.\nΗ BMW i3 αποτελεί μια ασυμβίβαστη αλλά και ταυτόχρονα ελκυστική λύση για τις προσωπικές απαιτήσεις μετακίνησης, τόσο του παρόντος, όσο και του μέλλοντος για τις αστικές περιοχές. Είναι ειδικά σχεδιασμένη να κινείται με ηλεκτρική ενέργεια, κοινώς χωρίς εκπομπές ρίπων, με την Life Drive αρχιτεκτονική και την eDrive τεχνολογία κίνησης. Η γνωστή από τα παλιά πίσω κίνηση καθώς και η επαναστατική ελαφριά σχεδίαση ενισχύουν την τέλεια ισορροπία του αμαξώματος.\nΤα διαφορετικά χαρακτηριστικά στην όψη της είναι η ελαφρότητα, οι μεγάλες επιφάνειες των παραθύρων, μαζί με τους μικρούς προβολείς, συμπεριλαμβανομένης της μάσκας της BMW. Τα ανθρακονήμματα είναι κατά το 1/3 λιγότερα από αυτά της BMW 118d (Παγκόσμιο Πράσινο Αυτοκίνητο του 2008). Σαν εξτρά επιλογή υπάρχει η δυνατότητα να σχεδιαστεί είτε με προβολείς και πίσω φώτα LED σε σχήμα U, είτε με ενσωματωμένα τα φώτα στην πίσω πόρτα.\nΗ τεχνολογία κινητήρων και το σασί σε περίπτωση ατυχήματος ενσωματώνονται στη μονάδα σκληρού δίσκου αλουμινίου. Το απόβαρο είναι 1.195 κιλά και σε συνδυασμό με το χαμηλό κέντρο βάρους, η κατανομή του είναι απόλυτα ακριβής, ενώ ο κύκλος περιστροφής του αμαξώματος είναι 9,86 μέτρα. Τόσο ο εμπρός, όσο και ο πίσω άξονας εξοπλίζονται με γόνατα MacPherson. Ο σύγχρονος υβριδικός ηλεκτροκινητήρας που κατασκευάστηκε ειδικά για την i3 έχει μέγιστη ισχύ 170 ίππους και η μέγιστη ροπή να φτάνει τα 25,3 κιλά. Η επιτάχυνση 0-100 γίνεται στα 7,2” και η τελική ταχύτητα περιορίζεται ηλεκτρονικά στα 150χλμ/ώρα. Επιπλέον του ηλεκτροκινητήρα, υπάρχει ένας 2λιτρος πετρελαιοκινητήρας, ο οποίος δίνει περαιτέρω αυτονομία 300 χιλιομέτρων.\nΤο εσωτερικό του είναι ευρύχωρο με τέσσερις θέσεις, με ελαφρώς υπερυψωμένη τη θέση των καθισμάτων και η διαφορετική πινελιά είναι το αντίθετο άνοιγμα πορτών. Ο χώρος αποσκευών ξεκινά από τα 260 και φτάνει μέχρι τα 1.100 λίτρα. Είναι σχεδιασμένο με σαφή έμφαση στην άνεση και τη λειτουργικότητα, φτιαγμένο από ίνες άνθρακα με ενισχυμένο πλαστικό και διαθέτει μεγάλη αναλογία από ανακυκλωμένα υλικά. Η οθόνη ενδείξεων του αυτοκινήτου που είναι πίσω από το τιμόνι είναι φωτεινή και ευδιάκριτη, καθώς επίσης και η οθόνη ελέγχου που δεσπόζει στη μέση του ταμπλό.\nΗ κατανάλωση ενέργειας είναι 12,9 κιλοβατώρες στον ευρωπαϊκό κύκλο δοκιμών, αποδοτικότερη από κάθε ανταγωνιστή. Η τεχνολογία της BMW, Efficient Dynamics, βελτιώνει κατά πολύ τα χαρακτηριστικά του αυτοκινήτου, όπως η επαναφόρτιση της μπαταρίας μέσω του πατήματος των φρένων, το ecoproκαι το ecopro+ mode. Η αυτονομία του ηλεκτροκινητήρα φτάνει τα 160 χιλιόμετρα ενώ όταν χρησιμοποιείται το ecoproή το ecopro+ mode, διανύει παραπάνω 20 χιλιόμετρα.\nΗ υψηλής απόδοσης μπαταρία ιόντων λιθίου είναι επαναφορτιζόμενη, είτε σε οικιακή πρίζα, είτε σε BMW i Wallbox (προς το παρόν μόνο στη Γερμανία), είτε σε κάποιο δημόσιο σταθμό φόρτισης, όπου παρέχεται προαιρετικά μια κάρτα από τη BMW που δίνει τη δυνατότητα χωρίς μετρητά να επαναφορτιστεί το αυτοκίνητο.\nΤο BMW Connected Drive συμπεριλαμβάνεται στα standard του αυτοκινήτου και δίνει τη δυνατότητα συνδεσιμότητας μέσω μιας κάρτας sim η οποία τοποθετείται στην κατάλληλη υποδοχή. Διαθέτει επίσης τη δυνατότητα ευφυούς και έκτακτης κλήσης ανάγκης (μέσω των τηλεπικοινωνιών της εταιρείας).\nΤο νέο μοντέλο i3 προσφέρεται σε τέσσερις εκδόσεις εξοπλισμού: atelier, loft, lodge και suite. Στο βασικό εξοπλισμό του αμαξώματος προσφέρεται η τεχνολογία iDrive, ηλεκτροϋδραυλικό τιμόνι, DSC (δυναμικός έλεγχος ευστάθειας), tractioncontrol, κουμπί start&stop, cruise control, αισθητήρες παρκαρίσματος με κάμερα οπισθοπορείας, GPS, αναγνώριση πεζών, προειδοποίηση σύγκρουσης, θύρες AUX–in, USB, hands-free για τη χρήση κινητού τηλεφώνου, a/c, δερμάτινο τιμόνι, φώτα ημέρας LED, αισθητήρες παρκαρίσματος, ζάντες αλουμινίου 19” και καλώδιο φόρτισης για την οικιακή πρίζα.\nΣτον προαιρετικό εξοπλισμό είναι το σύστημα υποβοήθησης οδήγησης (driving assistan tplus), αισθητήρας βροχής, αντιθαμβωτικός μεσαίος καθρέφτης και επίσης διατίθενται onlineπληροφορίες μέσω της εταιρείας για διασκέδαση, και άλλες πληροφορίες για τις BMW i, προς το παρόν μόνο στη Γερμανία.\nΤέλος, σύμφωνα με τη γερμανική εταιρεία, η παραγωγή των ανθρακονημάτων γίνεται στο Moses Lake των ΗΠΑ και η τελική συναρμολόγηση του γίνεται εξ ολοκλήρου στο εργοστάσιο της BMW στη Λειψία, από 100% ανανεώσιμες πηγές ενέργειας.


Προβληματισμός για όσα έρχονται στο φως\nΟφείλουμε εξ αρχής να διευκρινίσουμε ότι από την πρώτη στιγμή που εκδηλώθηκε η πρόθεση της πόλης να διεκδικήσει τους Αγώνες ο Σ.Ε στάθηκε θετικά στην προσπάθεια τονίζοντας την σημαντική αναπτυξιακή διάσταση τους εγχειρήματος. Πανηγυρίσαμε μαζί με τους εκπροσώπους της πόλης την επίσημη ανάληψη των αγώνων και μέχρι σήμερα αναφερόμαστε στην πορεία προετοιμασίας με προσοχή, ιεραρχώντας την θετική διάσταση της όλης προσπάθειας για την Πάτρα.\nΑλλά για μια εφημερίδα που σέβεται τον εαυτό της και την δημοσιογραφική αποστολή της δεν επιτρέπεται στο όνομα του συμφέροντος της πόλης να αγνοεί όσα με εγκυρότητα και υπογραφή πλέον βλέπουν το φως της δημοσιότητας για τα οικονομικά της διοργάνωσης.\nΆλλωστε ο εν λόγω προβληματισμός για την έως τώρα οικονομική διαχείριση ετέθη γενικά και από τον αρμόδιο νέο υπουργό αλλά και πιο συγκεκριμένα και από τον νέο πρόεδρο της Οργανωτικής Επιτροπής Νίκο Παπαδημάτο.\nΑπό τα πολλά δημοσιεύματα που με μεγάλη συχνότητα βλέπουμε τις τελευταίες ημέρες (και σίγουρα πολλά αυτά, ιδίως στο διαδίκτυο δεν στερούνται ιδιοτέλειας που σκοπεύουν συγκεκριμένα και σε επιτυχημένους επιχειρηματίες της πόλης που η επιτυχία τους φαίνεται ότι ενοχλεί) θεωρούμε ότι θα πρέπει να σταθούμε με προσοχή σε όσα αποκαλύπτει τις τελευταίες ημέρες (με προσοχή και υπευθυνότητα θα σχολιάζαμε) ή έγκυρη «Πρωινή Γνώμη» στο πλαίσιο σχετικής έρευνας. Τα όσα καταγράφονται έχουν μια επίσημη αναφορά την ίδια την ΔΙΑΥΓΕΙΑ και τις σχεδόν 1500 αποφάσεις για δαπάνες που έχουν αναρτηθεί σε αυτήν.\nΔεν θα μπούμε στην παρούσα φάση στον πειρασμό για αναφορά σε αποφάσεις που κατά τα κοινώς λεγόμενα «βγάζουν μάτια». Θα σταθούμε όμως σε κάτι που αφορά το χώρο που υπηρετούμε την ενημέρωση και την προβολή και θα αντιγράψουμε από τη «Γνώμη» κάτι που επιβεβαιώνουμε και από την δική μας θέση:\n«Προβλέπεται ένα κονδύλι ύψους 300.000 ευρώ για την προβολή των Αγώνων.\nΟι κατανομές στα τοπικά μέσα ενημέρωσης δεν υπακούουν σε κανένα κριτήριο, σε καμία λογική.\nΠεριφερειακά μέσα της Δυτικής Ελλάδας απολαμβάνουν μεγαλύτερα κονδύλια από τοπικά μέσα.\nΣτα τοπικά μέσα παρατηρούνται αφύσικες δυσαναλογίες με ορισμένους να αποκτούν «μερίδες του λέοντος» και άλλους να διατηρούν συμβατική ή και μηδενική σχέση με την προβολή των Αγώνων.\nΣτην πραγματικότητα πρόκειται για κατανομές που υποδηλώνουν ύπαρξη «γνωστών και φίλων» και κανένα απολύτως ορθολογικό και αντικειμενικό κριτήριο.\nΩστόσο το πρόβλημα δεν περιορίζεται στο κονδύλι της προβολής. Υπάρχουν προτάσεις και σχέδια που χρυσοπληρώθηκαν, αλλά ουδέποτε εφαρμόστηκαν, απ’ ευθείας αναθέσεις με προβληματικό χαρακτήρα για διάφορες «λειτουργικές ανάγκες» των Αγώνων (επικοινωνία, καντίνες, σίτιση, ρουχισμός, μετακινήσεις κ.ά.)».\nΠροφανώς για τα όσα έχουν συμβεί θα έχουμε να γράφουμε για πολύ καιρό. Εμείς ιεραρχούμε την ανάγκη να ενισχυθεί τις επόμενες ημέρες το τιτάνιο έργο της νέας οργανωτικής επιτροπής, στην κατεύθυνση της πραγματοποίησης με επιτυχία των Αγώνων για το καλό της πόλης. Διαχωρίζουμε από αυτό την επίσης ανάγκη να «έλθουν όλα στο φως» σε σχέση με τα οικονομικά των Αγώνων. Ευχόμαστε όσα ελεγχθούν να βρεθούν πρώτα νόμιμα και ταυτόχρονα ηθικά. Που θα έχουν εμφανή ίχνη στις υποδομές της πόλης και μετά τους Αγώνες.\nΑν και πάλι και με αυτούς τους αγώνες έχουμε νέα «μαύρα κουτιά» για τα οικονομικά τους, ειλικρινά θα είμαστε στο μέλλον μαζί με όσους θα διακηρύσσουν «Όχι άλλες τέτοιες μεγάλες ευκαιρίες για την πόλη» ή όπως θα έλεγε και ο Κούρκουλος «όχι άλλο κάρβουνο».\nLast modified on Thursday, 01/08/2019


Γεωργιάδης: Το να μοιράζουμε αέρα κοπανιστό δεν δείχνει σεβασμό προς τα στελέχη των ΕΔ « HELLENIC NEWS RADIO\nΑρχική » ΑΡΘΡΑ » Γεωργιάδης: Το να μοιράζουμε αέρα κοπανιστό δεν δείχνει σεβασμό προς τα στελέχη των ΕΔ\nΓεωργιάδης: Το να μοιράζουμε αέρα κοπανιστό δεν δείχνει σεβασμό προς τα στελέχη των ΕΔ\n«Όταν οι δημοσιονομικές συνθήκες το επιτρέψουν, πρέπει να υλοποιηθεί η απόφαση του Συμβουλίου της Επικρατείας, όσον αφορά την επιστροφή των αναδρομικών», επισήμανε ο αντιπρόεδρος της ΝΔ και τομεάρχης Άμυνας Άδωνις Γεωργιάδης, απαντώντας σε ερωτήσεις των στρατιωτικών συντακτών κατά τη σημερινή πρώτη συνάντηση γνωριμίας μαζί τους.\nΠαράλληλα υπενθύμισε ότι η ΝΔ είχε επιστρέψει το 50% των αναδρομικών στους στρατιωτικούς και τώρα θα είχε επιστρέψει και το υπόλοιπο 50%. Η κυβέρνηση Τσίπρα Καμμένου είχε δεσμευθεί για την άμεση καταβολή του ωστόσο δεν κράτησε το λόγο της και έδειξε ασυνέπεια. Οι αποφάσεις των δικαστηρίων είναι για να τηρούνται και όχι να παραβιάζονται» ανέφερε χαρακτηριστικά.\nΣχολίασε δε ότι το λεγόμενο «δώρο των Χριστουγέννων» που δίνει ο κ. Καμμένος αυτό δίνεται κάθε χρόνο. «Το να μοιράζουμε αέρα κοπανιστό δεν δείχνει σεβασμό προς τα στελέχη των Ενόπλων Δυνάμεων», ανέφερε χαρακτηριστικά\nΣτο μεσοπρόθεσμο πρόγραμμα του 2013 υπήρχε πρόνοια σε σχέση με τις γεωπολιτικές εξελίξεις, οι οποίες δεν είναι ίδιες με το 2017. Η περιοχή μας φλέγεται, το κυπριακό βρίσκεται σε εξέλιξη, η Τουρκία υπερεξοπλίζεται. Σύγκριση με άλλες χώρες του ΝΑΤΟ όπως την Ολλανδία και το Βέλγιο δεν μπορεί να γίνεται.Η ΕΕ πρέπει όχι μόνο ρητορικά αλλά στην πράξη να αναγνωρίσει ότι τα σύνορα της Ελλάδας είναι τα εξωτερικά της σύνορα. Είναι προς το συμφέρον των εταίρων να υπάρχει σταθερότητα στην περιοχή, παρατήρησε.\nΟ τομεάρχης Άμυνας της ΝΔ συνέστησε ψυχραιμία και σύνεση έναντι των οποιωνδήποτε προκλήσεων από την απέναντι πλευρά». Η κατάσταση στην περιοχή είναι ρευστή. Κάθε φορά που ο κ. Ερντογάν αναφέρεται στη Συνθήκη της Λωζάνης, η κύρια στόχευσή του είναι στην ανατολική πλευρά της Τουρκίας – στη Μοσούλη και στα όσα διαδραματίζονται εκεί- παρά στο Αιγαίο. Αυτό δεν σημαίνει ότι δεν πρέπει να μας ανησυχεί ή να μην μας ενοχλεί. Το αντίθετο. Αν αμφισβητηθεί η συνθήκη της Λωζάνης θα ανοίξει ο ασκός του Αιόλου, προειδοποίησε. Ο κ. Ερντογάν παίζει ένα επικίνδυνο παιχνίδι. Είναι προφανές ότι η Τουρκία για εσωτερικούς λόγους ψάχνεται για καυγά. Δεν έχουμε λόγο να εμπλακούμε σε καυγά. Δεν θα είναι το εξυπνότερο να παρασυρθούμε. Δεν έχουμε λόγο να εμπλακούμε. Η ισχύς πρέπει να χρησιμοποιείται με σύνεση ανέφερε χαρακτηριστικά,.\nΑναφερόμενος στις εξελίξεις στο κυπριακό ο κ. Γεωργιάδης αφού ανέφερε ότι ο πρόεδρος της ΝΔ έχει διαρκή επαφή με τον πρόεδρο της κυπριακής\nΔημοκρατίας επανέλαβε ότι η ΝΔ θέλει τη λύση στο κυπριακό μέσα στα εθνικά πλαίσια και όχι μία οποιαδήποτε λύση.\nΕξάλλου ο κ. Γεωργιάδης τόνισε ότι «δεν έχω σκοπό να μετατρέψω τον τομέα ‘Αμυνας σε πεδίο αντιπαράθεσης με τον κ. Καμμένο. Ο Τομέας ‘Αμυνας χρειάζεται ψυχραιμία και υπευθυνότητα γιατί είναι ένας κρίσιμος τομέας που αφορά όλους τους Έλληνες και που ένα οποιοδήποτε σφάλμα θα μπορούσε να αποβεί μοιραίο για τις επόμενες γενιές. Θα κινηθούμε μεγάλη ταχύτητα για να παράξουμε και να συνεχίσουμε το άξιο έργο των προκατόχων μας».\nΩστόσο κληθείς να σχολιάσει τις πρόσφατες δηλώσεις του υπουργού Εθνικής Άμυνας στο ρ/σ real FM, o κ. Γεωργιάδης παρατήρησε ότι «ο κ. Καμμένος είναι υπουργός Άμυνας της Ελλάδας και για αυτό πρέπει να είναι εξαιρετικά προσεκτικός στο τι λέει. Οι δηλώσεις του δεν αρμόζουν σε έναν υπουργό Άμυνας μιας χώρας, για πολλούς και διαφόρους λόγους. Παράλληλα δήλωσε εντυπωσιασμένος από το γεγονός ότι «ο ΣΥΡΙΖΑ, που όλα αυτά τα χρόνια κατηγορούσε οποιονδήποτε για εθνικισμό, εθνοκαπηλία κλπ, δεν είπε ούτε μια κουβέντα για αυτή τη συνέντευξη του κ. Καμμένου. Φαντάζεστε να είχα δώσει μια τέτοια συνέντευξη εγώ;»\nΓια την κατάσταση που επικρατεί στο χώρο της αμυντικής βιομηχανίας ο τομεάρχης της ΝΔ σχολίασε ότι «η κατάσταση στα ΕΑΣ και στην ΕΑΒ ήταν πολύ καλύτερη απ ότι είναι σήμερα. Ο κ. Ήσυχος δεν υλοποίησε τη συμφωνία με τους θεσμούς. Η ΕΑΣ πάει για κλείσιμο και η ΕΑΒ βρίσκεται σε πολύ τραγική κατάσταση. Η\nπορεία της αμυντικής βιομηχανίας της χώρας προς την ολοσχερή καταστροφή. Η ΝΔ τηρεί στάση αναμονής έναντι των ρυθμίσεων που ανήγγειλε ότι θα φέρει προς ψήφιση στη Βουλή για το θέμα.\nΟ Κυριάκος Μητσοτάκης, πρόσθεσε, δήλωσε ότι εφόσον τα επιτελεία το κρίνουν σκόπιμο και ο υπουργός το φέρει στη Βουλή, η Ν.Δ. θα στήριζε μια τέτοια πρωτοβουλία. Στη συνέχεια υπήρξαν διαδοχικές διαψεύσεις από κυβερνητικά στελέχη και τελικά, απεσύρθη, σχολίασε επισημαίνοντας ότι «η ΝΔ θα εξετάσει και θα στηρίξει πρωτοβουλίες υπό το πρίσμα του εθνικού συμφέροντος.\nΙσχύει η δέσμευση της ΝΔ για τροποποίηση του άρθρου 86 του συντάγματος στο πλαίσιο της αναθεώρησης του. Το 2007 δεν ήταν στα υπό αναθεώρηση άρθρα. Άλλη η περίοδος 88-90. Το άρθρο 86 οδήγησε σε πολύ μεγάλη κατάχρηση.\nΗ ΝΔ τάασεται υπέρ του θεσμού της εφεδρείας.\nΗ ΝΔ τάσσεται υπέρ της εκπροσώπησης των στελεχών των Ενόπλων Δυνάμεων ώστε να παρουσιάζονται τα αιτήματα τους. Πρέπει να βρεθεί ένας τρόπος έκφρασης τους χωρίς να επηρεάζεται η πειθαρχία και το αξιόμαχο. Η τροπολογία της κυβέρνησης μακροπρόθεσμα θα οδηγήσει σε φαγωμάρα, εκτίμησε.\nΗ επίσκεψη του υπουργού Εθνικής Άμυνας στο Καστελόριζο κρίθηκε ότι δεν ήταν κατάλληλη την παρούσα χρονική στιγμή.\nΣυνεχίζεται η πολιτική της κυβέρνησης Σαμαρά όσον αφορά στις διεθνείς συνεργασίες της χώρας.\nΌταν υπάρχει οποιαδήποτε υπόνοια για οτιδήποτε, ο φάκελος θα διαβιβάζεται στη δικαιοσύνη.\nΟ κ. Γεωργιάδης γνωστοποίησε ότι «ήθελα να εξοφλήσω το χρέος του υπουργείου Υγείας προς τις Ένοπλες Δυνάμεις για τις αερομεταφορές ασθενών» ωστόσο «δει δη χρημάτων…» ενώ εξήρε τη συμβολή των Ενόπλων Δυνάμεων στη διαχείριση του προσφυγικού και εξέφρασε την ευχή να μην μεγαλώσει το πρόβλημα το 2017.\nBy Συντακτικη Ομαδα in ΑΡΘΡΑ,ΑΡΧΙΚΗ,ΔΙΑΔΥΚΤΙΟ - WWW,ΕΛΛΑΔΑ,ΚΟΙΝΩΝΙΑ,ΠΑΡΑΠΟΛΙΤΙΚΑ,ΠΟΛΙΤΙΚΗ on 20 Δεκεμβρίου 2016 .\n← ΤΡΟΜΟΚΡΑΤΙΚΗ ΕΠΙΘΕΣΗ ΣΤΟ ΒΕΡΟΛΙΝΟ: Φορτηγό-Θάνατος έπεσε στη Χριστουγεννιάτικη αγορά\tΜητσοτάκης: Οσο πιο γρήγορα έρθει η πολιτική αλλαγή τόσο το καλύτερο για τη χώρα →


Πολιτικό λέγειν και πράττειν\nΔεν ήταν αρκούντως περιγραφικός στο άρθρο του για το πολιτικό έγκλημα ο υπουργός Δικαιοσύνης, με αποτέλεσμα να υπάρχουν ερμηνευτικά προβλήματα. «Για να καταγράψουν η κοινωνία αλλά και το θεσμικό σύστημα», έγραψε ο κ. Νικόλαος Παρασκευόπουλος, «τον πολιτικό χαρακτήρα (σ.σ.: κάποιας παράνομης πράξης) αυτός θα πρέπει βέβαια να είναι φανερός και πρωταρχικός. Δηλαδή το πολιτικό αίτημα να είναι βαρύνον, ενώ οι προσβολές ατομικών αγαθών (μην ξεχνάμε ότι μιλάμε για έγκλημα) να είναι ελαχιστοποιημένες όσο γίνεται... Αν ο διαδηλωτής, προβάλλοντας τα κοινωνικοπολιτικά του αιτήματα, προβαίνει σε πράξεις που θίγουν ελαφρά μόνο την έννομη τάξη (απείθεια, διατάραξη κοινής ειρήνης, διατάραξη συγκοινωνιών, αντίσταση αλλά με μέριμνα να μη θιγεί ατομικά το όργανο της τάξης), τότε ο πολιτικός χαρακτήρας μένει εναργής» («Δημοκρατία και πολιτικό έγκλημα», «Καθημερινή» 13.12.2015).\nΟ υπουργός Δικαιοσύνης δεν αναφέρει τίποτε για γρονθοκοπήματα βουλευτών που τρώνε σε εστιατόρια των Εξαρχείων. Εκ της επιταγής του να υπάρξει «μέριμνα να μη θιγεί ατομικά το όργανο της τάξης» (να μην π.χ. προπηλακιστεί) εικάζουμε ότι ο κ. Παρασκευόπουλος δεν θεωρεί πολιτικού χαρακτήρα τη γρονθοκόπηση του κ. Βασίλη Οικονόμου σε εστιατόριο των Εξαρχείων. Είναι όμως πολιτικού χαρακτήρα το «πέσιμο» στον κ. Γιάνη Βαρουφάκη με βρισιές και απειλές σε άλλο εστιατόριο της περιοχής επειδή δεν υπήρξε χειροδικία; Πάντως, οι απειλές και στους δύο ήταν κοινές, «να μην ξαναπατήσουν στα Εξάρχεια», και δεν γνωρίζουμε πόσο έπιασαν. Με δεδομένο ότι και οι δύο συμμορίες πρόβαλαν τα «κοινωνικοπολιτικά τους αιτήματα» (να μη μιάνουν πολιτικοί τον «ιερό» χώρο των Εξαρχείων) οι «ακτιβιστές» κατά Βαρουφάκη πρέπει να αθωωθούν, αφού προέβησαν «σε πράξεις που έθιξαν ελαφρά μόνο την έννομη τάξη», ασχέτως αν ενόχλησαν ένα ζευγάρι ανυπεράσπιστων ανθρώπων οι οποίοι απλώς πήγαν να φάνε κάπου. Το «άβατο» των Εξαρχείων, δηλαδή, μπορεί να θεσμοθετηθεί διά της πλαγίας. Κανείς δεν θα τολμάει να πατήσει, διότι μπορεί να αντιμετωπίσουν... πράξεις «που θίγουν ελαφρά μόνο την έννομη τάξη και συνεπώς διατηρούν εναργή τον πολιτικό τους χαρακτήρα».\nΥπάρχει ένα επιπλέον πρόβλημα. Για κάποιους –δυστυχώς, ακόμη και για δικαστές– οι τραμπουκισμοί «θίγουν ελαφρά μόνο την έννομη τάξη», ειδικά αν συγκριθούν με τη... «βία των μνημονίων». Επομένως, αν εμφιλοχωρήσει ο σχετικισμός στην απονομή της Δικαιοσύνης –και με δεδομένο αυτό που παραδέχεται ο κ. Παρασκευόπουλος, «μια αναγωγή στα πολιτικά κίνητρα προϋποθέτει δυσαπόδεικτες αναφορές στο φρόνημα και στην ιδεολογία, απρόσφορες για την ποινική διαδικασία»– όλα είναι πιθανά. Ακόμη και να αθωωθούν συνδικαλιστές που σκοντάφτουν με σφιγμένες αγωνιστικά τις γροθιές πάνω σε ξένους διπλωμάτες. Ισχύει αυτό που είχε πει ο Αμερικανός πολιτικός Λίντον Τζόνσον: «Δεν πρέπει να εξετάζουμε τη νομοθεσία υπό το πρίσμα των καλών που θα επιφέρει αν εφαρμοστεί σωστά, αλλά υπό το πρίσμα των δεινών που θα επιφέρει αν εφαρμοστεί λάθος». Και ένα νομοθέτημα τόσο θολό και ασαφές (αφού όπως παραδέχεται και ο κ. Παρασκευόπουλος «προϋποθέτει δυσαπόδεικτες αναφορές στο φρόνημα και στην ιδεολογία, απρόσφορες για την ποινική διαδικασία») είναι σίγουρο ότι τις περισσότερες φορές θα εφαρμοστεί λάθος.\nΟταν εξαρθρώθηκαν οι τρομοκρατικές οργανώσεις «17 Νοέμβρη» και ΕΛΑ, φούντωσε μεγάλη συζήτηση στην Ελλάδα περί πολιτικού εγκλήματος. Τα εξ ευωνύμων επιχειρήματα ήταν από απλοϊκά (π.χ. οι δολοφονίες της 17Ν είχαν πολιτικό κίνητρο, συνεπώς ήταν πολιτικά εγκλήματα, άρα έπρεπε να εκδικαστούν διαφορετικά απ’ ό,τι τα εγκλήματα του ποινικού δικαίου) και μέχρι αστεία (π.χ. «έλα μωρέ τώρα! Τι έκανε ο ΕΛΑ; Απλώς βόμβες έβαζε»). Υπήρχε βέβαια και οι γνωστές στρεψοδικίες της Αριστεράς· οι ίδιοι άνθρωποι που έσκουζαν ότι η επιχείρηση εξάρθρωσης της τρομοκρατίας είχε σκοπό «να συκοφαντήσει την Αριστερά», από την άλλη υποστήριζαν ότι οι δολοφονίες «ήταν πολιτικά εγκλήματα»· προφανώς, αγνώστου πολιτικής ταυτότητας! Υπό το πρίσμα της ιστορίας, το άρθρο του κ. Παρασκευόπουλου στην «Καθημερινή» μπορεί να θεωρηθεί πρόοδος στην αριστερή σκέψη, αφού ρητώς αναφέρει ότι «μια ανθρωποκτονία, με αυτήν την έννοια, ποτέ δεν μπορεί να χαρακτηριστεί πολιτικό έγκλημα, αφού ο δράστης δεν έχει φροντίσει οι άδικες συνέπειες της δραστηριότητάς του να είναι οι ηπιότερες δυνατές. Το ίδιο ισχύει και με την επικίνδυνη πρόκληση μιας έκρηξης ή με τη ρίψη μιας μολότοφ σε μια διαδήλωση».\nΤο πρόβλημα όμως είναι πως το αντιδημοκρατικό σκεπτικό παραμένει το ίδιο, παρά τις εκπτώσεις του κ. Παρασκευόπουλου σε ό,τι αφορά το μέγεθος της προσβολής της έννομης τάξης. Στη δημοκρατία δεν υπάρχει «ολίγον έννομη τάξη». Η παράβαση είναι προσβολή σε όσα θέλει η πλειοψηφία, π.χ. αδιατάρακτη κοινή ειρήνη, αδιατάρακτες συγκοινωνίες κ.ά. Είναι επιβολή της θέλησης των λίγων στους πολλούς, ασχέτως εάν οι λίγοι λένε ότι παραβιάζουν τον νόμο για το καλό των πολλών. Ακόμη και στις περιπτώσεις δημόσιας ανυπακοής, οι παραβάτες δέχονται την ισχύ του νόμου αφού δέχονται να τιμωρηθούν για την ανυπακοή τους ώστε να μεγιστοποιήσουν το μήνυμα της διαμαρτυρίας. Δεν παραβιάζουν αέρα πατέρα τον νόμο και μάλιστα ατιμώρητα.\nΛόγος και πράξη\nΥπάρχει όμως και κάτι περισσότερο, που πρέπει να προσέξουμε: Η κυβέρνηση από τη μία ποινικοποιεί τον απεχθή πολιτικό λόγο και από την άλλη αποποινικοποιεί πράξεις που –ενδεχομένως– έχουν πολιτικά κίνητρα. Δηλαδή ο ρατσιστής δεν «διεκδικεί κάτι που αφορά το ευρύτερο κοινωνικό σύνολο»; Σύμφωνοι! Είναι απεχθές και βασικά παράλογο αυτό που διεκδικεί, αλλά ποιος θα πείσει ότι δεν αφορά το κοινωνικό σύνολο; Ποιος αξιολογεί ότι η έργω παράβαση του ενός είναι θεμιτή, αλλά ο λόγος του άλλου είναι ποινικό αδίκημα; Και με δεδομένο ότι απαγορεύονται πλέον τα «συσσίτια μόνο για Ελληνες», η εκ νέου διοργάνωσή τους από τη Χρυσή Αυγή δεν θα ενέπιπτε στο σχήμα που περιγράφει ο κ. Παρασκευόπουλος και το οποίο προβλέπει ότι «αν ο διαδηλωτής, προβάλλοντας τα κοινωνικοπολιτικά του αιτήματα, προβαίνει σε πράξεις που θίγουν ελαφρά μόνο την έννομη τάξη (απείθεια, διατάραξη κοινής ειρήνης, διατάραξη συγκοινωνιών, αντίσταση αλλά με μέριμνα να μη θιγεί ατομικά το όργανο της τάξης), τότε ο πολιτικός χαρακτήρας μένει εναργής»;\nΑν και είναι προτιμότερο να διαδηλώνει κάποιος για τις συντάξεις, από το να διαδηλώνει υπέρ της καθαρότητας της φυλής, αυτό όμως δεν παύει να είναι πολιτική επιλογή. Διά δύο νομοθετικών παρεμβάσεων, ο κ. Παρασκευόπουλος μάς λέει ότι οι πολιτικές πεποιθήσεις κάποιων είναι τόσο καλές που στο όνομά τους μπορεί κάποιος να προσβάλλει στην πράξη άλλα έννομα αγαθά (κοινή ειρήνη, δικαίωμα μετακίνησης κ.λπ.), ενώ οι πολιτικές πεποιθήσεις κάποιων άλλων είναι τόσο κακές που δεν μπορούν ούτε καν να τις διαλαλήσουν. Ο πρώτος διαπράττει «πολιτικό» έγκλημα και πρέπει να αθωωθεί, ο δεύτερος διαπράττει πολιτικό «έγκλημα» και πρέπει να τιμωρηθεί. Φοβόμαστε πως αν αυτός ο νομοθετικός παραλογισμός ολοκληρωθεί, ο κατήφορος δεν θα ’χει τέρμα. Ηδη, διά της ποινικοποιήσεως του λόγου σέρνεται στα δικαστήρια ένας επιφανής ιστορικός. Διά της αποποινικοποιήσεως (και τυπικώς) πράξεων που προσβάλλουν έννομα δικαιώματα τρίτων, ανοίγει η πόρτα της ζούγκλας, η οποία φυσικά θα βαπτιστεί «πολιτική» έτσι ώστε να αθωωθεί...


Τι λέει ο Σάκης Αρναούτογλου για τις καταιγίδες που έρχονται - Ειδήσεις - νέα - Το Βήμα Online\nΤι λέει ο Σάκης Αρναούτογλου για τις καταιγίδες που έρχονται\nΠρόγνωση καιρού: Ο γνωστός προγνωστής καιρού προειδοποιεί για τις επόμενες ώρες\nΜετά τις χθεσινές καταιγίδες που δημιούργησαν αρκετά προβλήματα σε όλη τη χώρα, ο Σάκης Αρναούτογλου προειδοποιεί για τις επόμενες ώρες. Στη Δυτική και Βορειοδυτική Ελλάδα, καθώς το επόμενο 24ωρο αναμένεται νέο κύμα κακοκαιρίας με βροχές και καταιγίδες. Τοπικές μπόρες αναμένονται και στην υπόλοιπη χώρα.\nΣήμεραΠαρασκευή από τις πρώτες πρωινές ώρες, σε όλη τη Βόρεια και Δυτική Ελλάδα αναμένονται πολύ ισχυρές βροχοπτώσεις και καταιγίδες. Τα έντονα καιρικά φαινόμενα θα κρατήσουν αρκετές ώρες και δεν αναμένεται να εξασθενήσουν μέχρι το μεσημέρι. Στο Ανατολικό Αιγαίο και την Κρήτη θα επικρατήσουν συννεφιές με μικρή πιθανότητα τοπικών βροχών.\nΤις βραδυνές ώρες της Παρασκευής, τοπικές καταιγίδες και μπόρες θα επικρατήσουν σε όλη τη χώρα. Οι άνεμοι θα είναι πολύ ισχυροί καθ’ όλη τη διάρκεια της Παρασκευής.


ΧΟΡΤΑΡΙ: ΑΦΟΡΜΗ: "ΤΟ ΚΟΥΡΚΟΥΤΙ". ΠΡΟΣ: ΟΛΟΥΣ.\nΠολλά ευχαριστώ στο «κουρκούτι». Το γνωστό blog. Πραγματικά το δημιουργικό team του χορταριού στέλνει τις θερμές του ευχαριστίες. Τσάμπα γυμναστική κάνουμε από τα γέλια. Γλυτώσαμε τις συνδρομές στα Τζο Γουάιντερ. Για πολύ χιούμορ μιλάμε. Φοβερά σκιτσάκια, απίστευτα εμπνευσμένες ατάκες, αστείρευτοι αστεϊσμοί κτλ.\nΣτα αστεία καλό είναι το κουρκούτι, όμως από μυαλό …κουκούτσι. Αυτά τα ηλίθια σχόλια και τις φωτοσοπιές με λαγούς και κότες τι τις θέλεις ρε κουρκούτι; Το site που φιλοξενεί το blog σου είναι αμιγώς αθλητικό σωστά; Όπως και το περιεχόμενό σου. Τα περισσότερα πραγματάκια που βάζεις είναι όντως έξυπνα και αστεία.\nΌμως επειδή και εμείς εδώ, με τον αθλητισμό ασχολούμαστε, σε ξαναρωτάμε. Έχεις υπόψη σου τι σημαίνουν οι χαρακτηρισμοί «λαγός, κότα κτλ» στον αθλητικό χώρο; Στον φίλαθλο κόσμο και δη στον οπαδικό; Γνωρίζεις πως κάποιοι θερμοκέφαλοι λαμβάνουν πολύ σοβαρά αυτές τις έννοιες και ψάχνουν αφορμή για να χαρακτηρίσουν τους «εχθρούς» τους; Ξέρεις πως στην οπαδική διάλεκτο αυτές οι λέξεις είναι πολύ χειρότερες (τουλάχιστον έτσι χρησιμοποιούνται) και από τις πιο αισχρές ύβρεις; Γνωρίζεις πως στον κόσμο που έχουν φτιάξει αρκετοί φανατικοί –στη σκέψη και όχι μόνον- αυτές οι λέξεις έχει πιο βαρύνουσα σημασία από την προσβολή οικογενειών και υπολήψεων; Τώρα θα μας πείτε, ε και τι μ’ αυτό; Είναι σωστό που γίνεται κάτι τέτοιο;\nΘέλετε την άποψη του χορταριού; Ναι οκ είναι κακό. Είναι πολύ κακό το να αναγάγεις τα κακώς κείμενα της οπαδικής κουλτούρας σε εξέχοντα θέματα ιδεολογίας και στάσης ζωής. Αυτή είναι η άποψή μας. Και για να επιστρέψουμε στο ζουμί, όσο κάποια site blog εξώφυλλα και ραδιόφωνα αναπαράγουν τέτοιους είδους χαρακτηρισμούς και τους εκτοξεύουν εναντίον οργανωμένων θερμόαιμων ανθρώπων το μόνο που πετυχαίνουν είναι να προσθέτουν ένα ακόμα κίνητρο και να ξυπνάνε μνήμες και άγρια ένστικτα. Ένστικτα που έχουν οδηγήσει σε άγριες και απάνθρωπες συμπλοκές κύριοι. Ένστικτα που έχουν οδηγήσει σε παραβατικές πράξεις και λεηλασίες κύριοι. ΕΝΣΤΙΚΤΑ ΠΟΥ ΕΧΟΥΝ ΟΔΗΓΗΣΕΙ ΣΕ ΔΟΛΟΦΟΝΙΕΣ ΑΝΘΡΩΠΩΝ ΚΥΡΙΟΙ. ΚΑΙ ΓΙΑ ΝΑ ΜΗΝ ΑΡΧΙΣΕΤΕ ΝΑ ΣΚΟΥΖΕΤΕ, ΚΙ ΕΜΕΙΣ ΔΗΜΟΚΡΑΤΕΣ ΚΑΙ ΠΡΟΟΔΕΥΤΙΚΟΙ ΕΙΜΑΣΤΕ ΚΑΙ ΠΙΣΤΕΥΟΥΜΕ ΣΤΗΝ ΕΛΕΥΘΕΡΟΤΥΠΙΑ ΚΑΙ ΤΗΝ ΕΚΦΡΑΣΗ. ΑΠΛΑ ΔΕΝ ΠΙΣΤΕΥΟΥΜΕ ΣΤΗ ΒΛΑΚΕΙΑ ΚΑΙ ΤΗΝ ΑΝΟΗΣΙΑ. ΔΕΝ ΠΙΣΤΕΥΟΥΜΕ ΣΤΗΝ ΑΜΕΛΕΙΑ ΠΟΥ ΜΠΟΡΕΙ ΝΑ ΜΕΤΑΤΡΑΠΕΙ ΣΕ ΗΘΙΚΗ ΑΥΤΟΥΡΓΙΑ ΠΟΤΙΖΟΝΤΑΣ ΚΑΘΗΜΕΡΙΝΑ ΤΟ ΜΥΑΛΟ, ΤΟ ΗΔΗ ΕΤΟΙΜΟ ΚΑΙ «ΕΥΦΟΡΟ» ΜΥΑΛΟ ΜΕ ΔΗΛΗΤΗΡΙΟ ΚΥΡΙΟΙ.\nΛίγη παραπάνω σκέψη και κρίση δεν βλάπτει.\nΑναρτήθηκε από xortari Team στις 6/14/2009 11:10:00 π.μ.\nemenest Κυριακή, Ιουνίου 14, 2009\nΑνώνυμος Κυριακή, Ιουνίου 14, 2009\nTa eipate opws einai re magkes. Makari osoi exoun th dynamh na mporousan na epivaloun enan politismo sta MME...\nAdmin Κυριακή, Ιουνίου 14, 2009\nΟι λέξεις «επιβάλω» και «πολιτισμός» δεν (πρέπει να) πάνε μαζί όμως φίλε.\nthymiatos Κυριακή, Ιουνίου 14, 2009\nsas eftaikse to kourkouti twra?\nΚαι το κουρκουτι και όλοι όσοι ελαφρά τη καρδία κάνουν ...γκάφες.\ndarious Κυριακή, Ιουνίου 14, 2009\ndikio exei to xortari re thymiate,to thema einai polu sovaro.k profanws autoi pou to esthsan k to gigantwsan ikseran ti ekanan.mh stekesai sto kourkouti.\nπαλι καλα που βγηκατε και εσεις και επιτελους βρηκαμε μια γωνια για να ενημερωνομαστε κανονικα.


Επιτέλους μια κυβέρνηση που αντιδρά αμέσως στα λάθη της!\nΔεν έχουμε Μαξίμου που πιστεύει στις θεϊκές υπερφυσικές του ιδιότητες του, δεν έχουμε Μαξίμου που νομίζει είναι αλάθητο και ευτυχώς δεν έχουμε Μαξίμου που να διακατέχεται από διδακτισμό.\nΔημοσιευση: 01/01/2020 - 06:56\nΤα διορθώνει; Αυτό θα το δείξει στο επόμενο παρόμοιο συμβάν. Θα έχει πάρει το μάθημα; Είναι το ζητούμενο των πολιτών που πληρώνουμε την κρατική λειτουργία με 95 δισ € από τους πολύτιμους φόρους μας.\nΑυτό όμως που μας χαροποιεί το τελευταίο εξάμηνο είναι η αμεσότατη αντίδραση της κυβέρνησης στα λάθη της! Τα λάθη είναι αναπόφευκτα. Συνέβη και προχθές. Τρεις νιφάδες χιονιού προκάλεσαν πολύωρη διακοπή της κυκλοφορίας των οχημάτων στην εθνική οδό Αθηνών Λαμίας. Ο πρωθυπουργός αναγνώρισε αμέσως το σφάλμα, κάλεσε τους υπουργούς Χρυσοχοΐδη και Καραμανλή να αναζητήσουν ευθύνες και σε λίγες ώρες καρατομήθηκε ο αρμόδιος αξιωματικός της Τροχαίας.\nΑν..έμαθε η Τροχαία από το πάθημα των πολιτών θα το διαπιστώσουμε στην επόμενη παρόμοια χιονόπτωση. Όμως, είναι απολύτως θετικό, ότι ο κυβερνητικός μηχανισμός δε μένει άπραγος, δεν προσπαθεί να κουκουλώσει, δεν αποδίδει μόνο την ευθύνη στους διερχόμενους οδηγούς.\nΘυμηθείτε μόνο ότι ζήσαμε με ένα τέτοιο Μαξίμου, υπό την διοίκηση Α.Τσίπρα επι 4 χρόνια. Πολύς καιρός για να μην το ξεχάσεις..\nΦαντάζομαι στο εξής υπό την επιμονή του Πρωθυπουργού θα καταρτιστεί και θα εφαρμόζεται μελλοντικώς το σχέδιο δράσης στις περιπτώσεις χιονοπτώσεων χωρίς να κόβεται στα δύο η χώρα..\nΘα έχουμε κάνει ένα ακόμη βήμα στην κατάκτηση του αυτονόητου. Το πρώτο βήμα έγινε με την ιδιωτικοποίηση των μεγάλων οδικών αξόνων, τόσο στην κατασκευή τους όσο και στη διαχείριση τους. Έφυγαν από τη στενή αρμοδιότητα του κράτους που δεν μπορούσε, δεν ήθελε, αδιάφορο πια, να ανταποκριθεί στις ανάγκες μιας σύγχρονης λειτουργίας. Τα τελευταία χρόνια, τους μεγάλους υπεραστικούς δρόμους, διαχειρίζονται εταιρείες οι οποίες ανέλαβαν και τη συντήρηση τους εισπράττοντας προφανώς το αντίτιμο μέσω των διοδίων. Το θέμα είναι το πακέτο αυτό είναι πια δικό τους κι όχι του κράτους. Κοινώς ξεμπερδέψαμε με μια υπηρεσία που δεν μπορούσε να την προσφέρει με σύγχρονους όρους το κράτος και η οποία πέρασε στον ιδιωτικό τομέα, που ξέρει ,αλλά και θέλει να κάνει καλύτερα τη δουλειά.\nΤο έργο αυτό οφείλει να το παρακολουθεί και να το εποπτεύει το υπουργείο Υποδομών, ο υπουργός Κ. Καραμανλής.\nΗ κυκλοφοριακή διαχείριση αντιθέτως, ανήκει στην Τροχαία, η οποία διοικητικά εποπτεύεται από τον υπουργό Μ. Χρυσοχοΐδη. Εάν θα κυκλοφορούν ή όχι φορτηγά με τον χιονιά, εάν πρέπει να φέρουν αντιολισθητικές αλυσίδες τα επιβατηγά οχήματα ή ο,τι πρέπει να ισχύσει οφείλουν να το βρουν οι υπουργοί Χρυσοχοΐδης και Καραμανλής με τους συνεργάτες τους ώστε να μην επαναληφθεί το φιάσκο που κλείνει το 2019.\nΗ αρχή έγινε με την τήρηση του αντικαπνιστικού νόμου! Σε γενικές γραμμές. Προφανώς υπάρχουν οι εξαιρέσεις της απειθαρχίας που επιβεβαιώνουν τον κανόνα, αλλά φαίνεται να έχουμε κάνει μια ακόμη κατάκτηση. Τώρα ήρθε η ώρα για τη ΛΕΑ..\nΜια από τις αιτίες που προκάλεσαν το κυκλοφοριακό πρόβλημα στη φάση της χιονόπτωσης ήταν και η επιλογή ορισμένων συμπατριωτών μας να κινούνται στη Λωρίδα Εκτάκτου Ανάγκης ενώ αυτό ΑΠΑΓΟΡΕΥΕΤΑΙ.\nΗ απαγόρευση δεν τηρείται και φυσικά δεν αστυνομεύεται. Η Τροχαία δεν κάνει οσα οφείλει. Να εντοπίζει τους παραβάτες (μέρα μεσημέρι) και να τους τιμωρεί ώστε να σταματήσει αυτή η πολιτισμική παρεκτροπή.\nΕάν το πάθημα της Τροχαίας έγινε μάθημα, υποθέτω (λογικά), η παραβίαση της κυκλοφορίας στη ΛΕΑ σύντομα θα πρέπει να μείνει στο παρελθόν. Ίδωμεν..\nΗ άμεση αντίδραση του κ. Μητσοτάκη στα λάθη της κυβέρνησης είναι γεγονός. Χαροποιεί τους πολίτες για την επιλογή τους. Εννοείται πως δεν χορηγείται συγχωροχάρτι. Η κοινωνία αυξάνει τις απαιτήσεις της και το επίπεδο των προσφερόμενων υπηρεσιών.\nΘέλουμε, και στο βαθμό που πληρώνουμε ως συνεπείς τους φόρους μας, απαιτούμε από το Κράτος που διοικείται από την κυβέρνηση Μητσοτάκη, να αναβαθμίζει καθημερινά τις επιδόσεις του.\nΑυτό είναι το πρόκριμα για το έτος 2020 που άρχισε την κούρσα του.\nΥπό φυσιολογικές συνθήκες η κυβέρνηση έχει τις προϋποθέσεις να επιτύχει. Όσο για τα φόντα, εξαρτάται από τις ικανότητες των υπουργών. Δεν φαίνονται όλοι ικανοί να αντεπεξέλθουν. Δεν θα αργήσει η αξιολόγηση τους. Επιβάλλεται να γίνει εγκαίρως. Χρόνος για χάσιμο δεν υπάρχει...\nΌλα θα πάνε καλά. Ευχόμαστε να επικρατήσει η λογική, η σύνεση στις ελληνοτουρκικες σχέσεις και ο Πρόεδρος Ερντογάν να παραμείνει μεταξύ των εγγυητών της Ειρήνης στην ευρύτερη περιοχή.\nΘα είναι εντελώς άδικο να χαθούν από αμυαλοσύνη οι κόποι των προσπαθειών μας.\nΥγεία, Ειρήνη, Καλοτυχία..\nκυβέρνηση Μητσοτάκης τροχαία Καραμανλής Χρυσοχοΐδης


ikiou.blogspot.com: «Ηλεκτρομαγνητικοί»,... οι πόλεμοι του μέλλοντος\n«Ηλεκτρομαγνητικοί»,... οι πόλεμοι του μέλλοντος\nΛιγότερο αιματηρές θα είναι οι συμβατικές πολεμικές αναμετρήσεις του μέλλοντος, καθώς τα όπλα θα στοχεύουν περισσότερο τα συστήματα άλλων οπλικών συστημάτων.\nΟι «απλές» βόμβες και σφαίρες απειλούνται με «εκθρονισμό», ως μέσα διεξαγωγής πολέμου του περασμένου 20ού αιώνα, καθώς τα «στόχαστρα» των σύγχρονων οπλικών συστημάτων μετατοπίζονται από τους στρατιώτες του εχθρού στα ηλεκτρονικά συστήματα των όπλων του. Το αποτέλεσμα θα είναι οι\nπόλεμοι του μέλλοντος να είναι λιγότερο αιματηροί, αλλά με ευρύτερα αποτελέσματα (τουλάχιστον οι συμβατικοί).\nΤα ηλεκτρομαγνητικά όπλα «γεννήθηκαν» ως ιδέα κατά τα χρόνια του Ψυχρού Πολέμου, όταν διαπιστώθηκε η καταστρεπτική ισχύς του Ηλεκτρομαγνητικού Παλμού (ΗΜΠ- EMP, Electromagnetic Pulse), παραγώγου της πυροδότησης ενός πυρηνικού όπλου, εναντίον του ηλεκτρονικού εξοπλισμού: μία πυρηνική έκρηξη ψηλά στην ατμόσφαιρα μπορεί να προκαλέσει την κατάρρευση των δικτύων ηλεκτροδότησης και τηλεπικοινωνιών μίας αντίπαλης χώρας- ακόμα και οι κινητήρες των οχημάτων θα επηρεάζονταν.\nΑν και προφανώς η ιδέα αυτή δεν έχει δοκιμαστεί ποτέ στην πραγματικότητα, έχουν γίνει πολλές δοκιμές οι οποίες έχουν υποδείξει ότι ο ΗΜΠ είναι το απόλυτο όπλο της ψηφιακής εποχής. Όμως, καθώς η χρήση ενός πυρηνικού όπλου συνεπάγεται αυτόματη κλιμάκωση μίας πολεμικής αναμέτρησης, στρατιωτικοί επιστήμονες και σχεδιαστές έχουν βρει τρόπους πρόκλησής του χωρίς να χρειάζεται πυρηνική έκρηξη, μέσω μάγνητρον: των γεννητριών μικροκυμάτων που χρησιμοποιούνται σε ραντάρ και φούρνους μικροκυμάτων. Το τελικό αποτέλεσμα είναι ένα όπλο το οποίο μπορεί να ακινητοποιήσει τεθωρακισμένα, να αχρηστέψει πυραύλους και αεροσκάφη και να νεκρώσει πλοία, αναγκάζοντας τους χειριστές και τα πληρώματα να ματαιώσουν τις αποστολές τους.\nΟπτικά, τα ηλεκτρομαγνητικά όπλα θυμίζουν ραντάρ. Η αμερικανική πολεμική αεροπορία αναπτύσσει ένα είδος ραντάρ ονόματι AESA (Activa Electromagnetically Scanned Array) το οποίο διαθέτει μία εναλλακτική λειτουργία: τη συγκέντρωση της ενέργειάς του σε ένα σημείο, που έχει ως αποτέλεσμα την αχρήστευση του ηλεκτρονικού εξοπλισμού του στόχου.\nΤα AESA μικρότερου μεγέθους (όπως αυτά που υποτίθεται ότι θα τοποτετηθούν στα F-35) θα χρησιμοποιούνται κυρίως από αεροσκάφη για προστασία από πυραύλους. Όπως είναι αναμενόμενο, τα μοντέλα που υποτίθεται πως θα τοποθετηθούν σε πολεμικά πλοία, θα είναι μεγαλύτερου μεγέθους. Ωστόσο, υπάρχουν και προοπτικές επιθετικής χρήσης: το Boeing Growler, που χρησιμοποιήθηκε το 2010 στο Ιράκ και αργότερα κατά των δυνάμεων του Καντάφι. Εξωτερικά θυμίζει το F/A-18 και χρησιμοποιείται για να διαταράσσει ή καταστρέφει τις τηλεπικοινωνίες του εχθρού.\nΣτην περίπτωση χρήσης σε πλοία, υπάρχει το High Powered Microwave, για αχρήστευση στολίσκων ταχύπλοων (για προστασία απέναντι σε επιθέσεις όπως αυτή του USS Cole το 2000 ή των Σομαλών πειρατών τα τελευταία χρόνια). Τοποθέτηση ηλεκτρομαγνητικών «κανονιών» προβλέπεται να λάβει χώρα και σε οχήματα εδάφους, για χρήση εναντίον άλλων οχημάτων.\nΑυτού του είδους η «προσεκτική» αντιμετώπιση του εχθρού- αχρηστεύοντας τους κινητήρες και τα όπλα των οχημάτων του- έχει μεγάλα πλεονεκτήματα, με βασικό το ότι μπορεί να πληγεί μεγαλύτερο εύρος στόχων (περιπτώσεις εγκαταστάσεων σε αστικά κέντρα) χωρίς ανθρώπινες απώλειες. Ένας «αναίμακτος» πύραυλος, με ηλεκτρομαγνητική αντί εκρηκτικής κεφαλής αναπτύσσεται ήδη στην αεροπορική βάση Κέρτλαντ στο Νιου Μέξικο.\nΣτο ίδιο πλαίσιο αναπτύσσονται ηλεκτρομαγνητικά όπλα για χρήση κατά προσωπικού: το Active Denial System θερμαίνει την υγρασία στο ανθρώπινο δέρμα- σαν να ανοίγει κάποιος ένα φούρνο που λειτουργεί- αναγκάζοντας τον αντίπαλο στρατιώτη να απομακρυνθεί. Ωστόσο, αν και υποτίθεται πως αυτά τα όπλα είναι μη θανατηφόρα και δεν προκαλούν μόνιμες ζημιές, όταν το Μάιο του 2010 ένα τέτοιο σύστημα εστάλη στο Αφγανιστάν, κατέληξε να επιστραφεί πίσω για αδιευκρίνιστους λόγους- κάποιοι θεωρούν πως οι λόγοι ήταν δημοσίων σχέσεων, καθώς η εικόνα της χρήσης μίας «θερμικής ακτίνας» κατά του εχθρού θα έκανε άσχημη εντύπωση στο ευρύ κοινό.\nΣε εξέλιξη φυσικά βρίσκονται και οι έρευνες πάνω σε αντίμετρα σε ηλεκτρομαγνητικά όπλα, όπως ο κλωβός Φάραντεϊ- μία «ασπίδα» η οποία σταματά την ηλεκτρομαγνητική ακτινοβολία. Τέτοιου είδους θωράκιση (η οποία ωστόσο είναι ιδιαίτερα υψηλού κόστους) έχει αναπτύξει η σουηδική EMP-tronic, για το μαχητικό Gripen. Επίσης, σε εξέλιξη είναι έρευνες για τη δημιουργία τσιμέντου που μπορεί να μπλοκάρει τους ηλεκτρομαγνητικούς παλμούς.\nΩστόσο, τέτοια μέσα (τσιμέντο, δαπανηρή θωράκιση) δεν μπορούν να χρησιμοποιηθούν σε πλοία. Εκεί υπάρχει η πρόταση της χρήσης της ηλεκτρικής αγωγιμότητας των ιόντων νατρίου και χλωρίου που υπάρχουν στο θαλασσινό νερό για τη δημιουργία ενός προστατευτικού «νέφους» γύρω από ένα πλοίο που δέχεται ηλεκτρομαγνητική επίθεση.\nΑκόμα και αν κανείς δεν πιστεύει πως τα «κλασικά» - και γενικώς καταστρεπτικά- όπλα όπως οι βόμβες, οι σφαίρες και οι πύραυλοι θα εξαφανιστούν εξολοκλήρου από τα οπλοστάσια χάριν μη θανατηφόρων όπλων, είναι σχεδόν σίγουρο ότι οι ηλεκτρομαγνητικοί εξοπλισμοί θα αποτελέσουν αναπόσπαστο τμήμα των μελλοντικών πολέμων. Η διάδοση των ηλεκτρονικών μέσων καθιστά αυτόματα τον ηλεκτρομαγνητικό παλμό το όπλο που αντιστοιχεί στην ψηφιακή εποχή.\nwww.kathimerini.gr με πληροφορίες από Economist\nLabels: επιστήμη, κόσμος, τεχνολογία\nΦώτης Σεργουλόπουλος: Το αρνητικό σχόλιο κάτω από φωτό του στο instagram και η απάντησή του\nΠάρκο Λιτοχώρου: «ΠΑΜΕ ΣΑΝ ΑΛΛΟΤΕ» - Νοσταλγικό αφιέρωμα στον Αλέκο Σακελλάριο


Κάντε κράτηση για τη διαμονή σας και επωφεληθείτε από την προσφορά μας που περιλαμβάνει αποκλειστική έκπτωση στην Cyclades Junior Suite. Χαλαρώστε στην ιδιωτική βεράντα σας και απολαύστε τη μαγευτική θέα στη θάλασσα της Τήνου. Δωρεάν Wi-Fi, εξατομικευμένες υπηρεσίες και καθημερινό παραδοσιακό πρωινό.\nΙσχύει για περιορισμένο χρόνο και περιορισμένη διαθεσιμότητα\nΚΟΜΜΕΝΟ ΚΑΙ ΡΑΜΜΕΝΟ ΣΤΑ ΜΕΤΡΑ ΣΑΣ\nΥπάρχουν μερικά πράγματα που ΔΕΝ προσφέρουμε. Όπως δικαιολογίες και απρόσωπη υπηρεσία. ΑΛΛΑ, αν ψάχνετε για μια εξατομικευμένη εμπειρία, μια αληθινή αίσθηση φιλοξενίας και ένα θερμό καλωσόρισμα, τότε μόλις βρήκατε αυτό που ψάχνατε.\nΣας προσφέρουμε τις καλύτερες τιμές στο Διαδίκτυο. Η διαμονή σας μαζί μας θα ενισχυθεί με συμπληρωματικές προστιθέμενες αξίες αποκλειστικά στην ιστοσελίδα μας, στους πελάτες τηλεφώνου και ηλεκτρονικού ταχυδρομείου. Ρίξτε μια ματιά εδώ ή επικοινωνήστε μαζί μας για την καλύτερη σχεδιασμένη διαμονή, μοιραστείτε τις σκέψεις σας στο info@portoraphael.gr ή


Σαν πληγωμένος ταύρος στην αρένα - ΤΑ ΝΕΑ\ntanea.gr > Κόσμος > Σαν πληγωμένος ταύρος στην αρένα\nΣαν πληγωμένος ταύρος στην αρένα\nΑργά χθες, η γενική γραμματέας του Λαϊκού Κόμματος δήλωσε πως ο Μαριάνο Ραχόι δεν επρόκειτο να παραιτηθεί πριν από τη σημερινή ψηφοφορία για την πρόταση μομφής που έχει καταθέσει εναντίον του ο Σοσιαλιστής Πέδρο Σάντσεθ. Αν πάντως τη χάσει, ο Σάντσεθ γίνεται αυτομάτως πρωθυπουργός. Εδώ οι δυο τους σε παλαιότερη συνάντησή τους\nΞενάκη Κίττυ 31 Μαΐου 2018 | 22:26\nΜε μία τέλεια καταιγίδα μοιάζει να βρίσκεται αντιμέτωπος ο ευρωπαϊκός Νότος. Στη δίνη πολιτικής κρίσης έχει βυθιστεί, εκτός από την Ιταλία, και η Ισπανία. Με έναν πληγωμένο ταύρο που περιμένει το τελειωτικό χτύπημα παρομοίαζε χθες την κυβέρνηση μειοψηφίας του Μαριάνο Ραχόι το «Economist». Στο ισπανικό Κοινοβούλιο είχε ήδη αρχίσει να συζητείται η πρόταση μομφής την οποία κατέθεσαν οι Σοσιαλιστές του Πέδρο Σάντσεθ ως αντίδραση στην καταδίκη κάπου 30 στελεχών του κυβερνώντος Λαϊκού Κόμματος για διαφθορά. Δεν είχε όμως ακόμα γίνει γνωστό ότι ο Σάντσεθ είχε συγκεντρώσει τις 180 ψήφους που χρειάζεται στη σημερινή ψηφοφορία ώστε να γίνει πρωθυπουργός.\nΟπως πρώτοι μετέδωσαν ο ραδιοφωνικός σταθμός Cadena Ser και ο τηλεοπτικός σταθμός La Sexta, το Βασκικό Εθνικιστικό Κόμμα (BNP) αποφάσισε να καταψηφίσει τον Ραχόι, δίνοντας στους αντιπάλους του αρκετές ψήφους ώστε να τον ανατρέψουν. Γιατί το «αντισυστημικό» Podemos είχε ήδη ξεκαθαρίσει την πρόθεσή του να ψηφίσει υπέρ του Σάντσεθ, «για λόγους δημοκρατικής υγείας». Το ίδιο είχαν αφήσει να εννοηθεί τόσο η Ρεπουμπλικανική Αριστερά της Καταλονίας (ERC) όσο και το κόμμα στο οποίο ανήκει ο Κάρλες Πουιτζντεμόν, το Ευρωπαϊκό Δημοκρατικό Κόμμα της Καταλωνίας (PDeCAT). Αλλωστε ο Σάντσεθ υποσχέθηκε κάτι σε όλους: να επιμείνει στον προϋπολογισμό που ενέκρινε ο Ραχόι, και βρίσκεται επί του παρόντος στην ισπανική Γερουσία (το BVP τον στήριξε με αντάλλαγμα σημαντικά οφέλη για τη Χώρα των Βάσκων, καθώς και μια αύξηση των συντάξεων για όλους τους Ισπανούς), και να ξεκινήσει νέο διάλογο με την ανυπότακτη Καταλωνία. Δύο σημαντικά ερωτήματα, ωστόσο, παρέμεναν ανοιχτά.\nΤο πρώτο ήταν η στάση του ίδιου του Μαριάνο Ραχόι. Φήμες τον ήθελαν να παραιτείται πριν από τη σημερινή ψηφοφορία, προκειμένου να αποφύγει τον εξευτελισμό να γίνει ο πρώτος πρωθυπουργός της Ισπανίας που χάνει μια πρόταση μομφής. Αλλά όχι μόνο: αν παραιτούνταν, η κυβέρνησή του θα γινόταν αυτόματα μεταβατική κυβέρνηση έως ότου ορκιστεί νέος πρωθυπουργός, κάτι που μπορεί να χρειαστεί εβδομάδες ή και μήνες – σε περίπτωση αποτυχίας ή αδιεξόδου προβλέπονται πρόωρες εκλογές μέσα σε δύο μήνες. Αντιθέτως, αν η ψηφοφορία πραγματοποιηθεί και ο Ραχόι χάσει, ο Σάντσεθ τον αντικαθιστά αμέσως.\n«Είστε έτοιμος να παραιτηθείτε; Παραιτηθείτε σήμερα και φύγετε με δική σας βούληση. Είστε κομμάτι του παρελθόντος, ενός κεφαλαίου που η χώρα ετοιμάζεται να κλείσει» τού είπε ο επικεφαλής των Σοσιαλιστών εντός του Κοινοβουλίου. Ο ισπανός πρωθυπουργός δεν επέστρεψε για την απογευματινή συνεδρίαση. Στην παραίτησή του ελπίζουν και οι Ciudadanos, αλλά για διαφορετικούς λόγους: από 14% που πήρε αυτό το κεντρώο κόμμα προ διετίας, σήμερα πιστώνεται με το διπλάσιο ποσοστό κι έρχεται πρώτο στις δημοσκοπήσεις. Για αυτό και αρνείται να στηρίξει την πρόταση μομφής του Σάντσεθ, ζητώντας τον καθορισμό ενός ανεξάρτητου υποψηφίου, μοναδικός στόχος του οποίου θα ήταν να προκηρύξει εκλογές. Αν μάλιστα καταψηφιστεί σήμερα η πρόταση μομφής των Σοσιαλιστών, οι Ciudadanos σκοπεύουν να καταθέσουν την επόμενη εβδομάδα νέα πρόταση, με τη στήριξη του Podemos, με μοναδικό στόχο την αποπομπή του Ραχόι και τη διάλυση του Κοινοβουλίου.\nΤο άλλο ερώτημα αφορά τον ίδιο τον Σάντσεθ. Το κόμμα του δεν διαθέτει από τις εκλογές του 2016 και μετά παρά μόνο 84 βουλευτές, τους λιγότερους από ποτέ μετά την επιστροφή της δημοκρατίας το 1977. Θεωρητικά, αν όντως συγκεντρώσει τις απαραίτητες ψήφους (τουλάχιστον 176 σε σύνολο 350 βουλευτών), ο Σάντσεθ θα μπορέσει να κυβερνήσει μέχρι το τέλος της σημερινής κοινοβουλευτικής θητείας, τον Ιούνιο του 2020 – ή να προκηρύξει πρόωρες εκλογές. Πώς όμως θα μπορέσει να κυβερνήσει με 84 βουλευτές και μια πλειοψηφία η οποία, όπως γνωρίζει καλά, είναι ανίκανη να συμφωνήσει σε οτιδήποτε άλλο πέραν της εκδίωξης του Μαριάνο Ραχόι;\nΣτις 24 Μαΐου, το ανώτατο ισπανικό δικαστήριο ανακοίνωσε την ετυμηγορία του πάνω στο τεράστιο δίκτυο διαφθοράς που έχει γίνει γνωστό ως «υπόθεση Γκιουρσέλ». Δεκάδες στελέχη του Λαϊκού Κόμματος, ανάμεσά τους και ο πρώην ταμίας του Λούις Μπάρθενας, καταδικάστηκαν σε βαριές ποινές φυλάκισης για τη συμμετοχή τους σε «ένα αυθεντικό και αποτελεσματικό σύστημα θεσμικής διαφθοράς μέσα από έναν μηχανισμό δημόσιων συμβάσεων» μεταξύ 1999 και 2005. Μία ημέρα αργότερα, οι ισπανοί Σοσιαλιστές κατέθεσαν πρόταση μομφής κατά της κυβέρνησης Ραχόι.


WAKO ΑΘΛΗΜΑΤΑ ΡΙΝΓΚ ΓΕΝΙΚΟΙ ΚΑΝΟΝΙΣΜΟΙ | Fokeas\nWAKO Κανονισμοί Αθλημάτων Ρινγκ\nΓενικοί Κανονισµοί των Αθληµάτων Ρινγκ\nΆρθρο 1. Επίσηµοι Αρµόδιοι\nΆρθρο 1.1 Πρόεδρος της Τεχνικής Επιτροπής\nΆρθρο 1.2 ∆ιαιτητής και Κριτές\nΆρθρο 1.3 ∆ιαιτητής\nΆρθρο 1.4 ∆ικαιοδοσία ∆ιαιτητή\nΆρθρο 1.5 Υγεία και ασφάλεια\nΆρθρο 1.6 Μετρητής λακτισµάτων\nΆρθρο 1.7 Ιατρικός έλεγχος ∆ιαιτητών\nΆρθρο 2. Κριτές\nΆρθρο 2.1 Ειδικό σηµείωµα\nΆρθρο 3. Χρονοµέτρης\nΆρθρο 4. Αγωνιστικός χώρος (Εξοπλισµός Ρινγκ)\nΆρθρο 5. Ενδυµασία και Εξοπλισµός Αθλητή\nΆρθρο 6. Γύροι\nΆρθρο 7. Ανδρικές κατηγορίες κιλών\nΆρθρο 7.1 Γυναικείες κατηγορίες κιλών\nΆρθρο 7.2 Ηλικιακές κατηγορίες\nΆρθρο 7.3 Ζύγιση\nΆρθρο 7.4 ∆ιεθνής Αγώνες\nΆρθρο 8. Ειδικές παραβιάσεις κανονισµών\nΆρθρο 9. Υπόδειξη\nΆρθρο 10. Ανοιχτό Ηλεκτρονικό Σύστηµα Βαθµολόγησης\nΆρθρο 11. Αθλήτριες µουσουλµανικής θρησκείας που φορούν ειδική ενδυµασία όταν συµµετέχουν σε εκδηλώσεις της WAKO\nΕπίσηµοι Αρµόδιοι, Εξοπλισµός, Στολές, Αγωνιστικοί Χώροι, Κατηγορίες Βάρους, ∆ιαδικασίες Ζύγισης, Γύροι και Ειδικές Παραβάσεις κανονισµών.\n• Ο πρόεδρος της Τεχνικής Επιτροπής θα ενεργεί ως µέλος του Συµβουλίου Εφέσεων σε συνεργασία µε την Επιτροπή ∆ιαιτητών και τα µέλη του ∆ιοικητικού Συµβουλίου.\nΚατά τη διάρκεια Παγκοσµίων ή άλλων διεθνών πρωταθληµάτων, κάθε αγώνας σε ρινγκ θα πρέπει να επιτηρείται από έναν διεθνή αναγνωρισµένο Παρατηρητή / ∆ιοργανωτή του Ρινγκ της WAKO, ειδικά ορισµένο από τη ∆ιεθνή Επιτροπή ∆ιαιτητών, ο οποίος θα εκτελεί χρέη στο κέντρο, αλλά δε θα συµπληρώνει τα φύλλα αποτελεσµάτων αγώνα.\nΚάθε αγώνας βαθµολογείται από τρεις ∆ιεθνείς Κριτές. Οι τρεις Κριτές της WAKO θα κάθονται µακριά από τους ακροατές και κοντά στο ρινγκ. Καθένας από τους τρεις Κριτές θα πρέπει να κάθεται στη µέση των τριών πλευρών του ρινγκ.\nΓια να εξασφαλιστεί ουδετερότητα, οι ∆ιαιτητές και τρεις Κριτές για κάθε αγώνα θα επιλέγονται από τον εντός καθήκοντος Παρατηρητή / ∆ιοργανωτή του Ρινγκ για το συγκεκριµένο ρινγκ, µε βάση τους ακόλουθους κανονισµούς:\n• Κάθε επίσηµος αρµόδιος θα προέρχεται από χώρα και από Οµοσπονδία διαφορετική από τους άλλους και από αυτή των αθλητών.\n• Σε καµία περίπτωση δεν επιτρέπεται δύο από τους επίσηµους αρµόδιους του ίδιου αγώνα να κατάγονται από την ίδια χώρα, εκτός και αν λόγω συγκεκριµένης περίστασης δε µπορεί να αποφευχθεί.\n• Ένας επίσηµος αρµόδιος δεν µπορεί να έχει γεννηθεί ή να κατοικεί σε χώρα η οποία είναι υπό την κυριαρχία, αποικία ή σε κάθε άλλη περίπτωση εξαρτώµενη από την χώρα και των δύο αθλητών του εκάστοτε αγώνα.\n• Στην περίπτωση που ένας από τους επίσηµους αρµόδιους έχει αλλάξει εθνικότητα, δε θα συµµετάσχει σε αγώνα, όπου ένας εκ των µαχητών ή άλλος από τους διορισµένους κριτές προέρχονται από την γενέτειρά του.\n• Στην περίπτωση που οι παραπάνω οδηγίες δε µπορούν να εφαρµοστούν από τον Παρατηρητή / ∆ιοργανωτή, λόγω ειδικών περιστάσεων, τότε πρέπει να βρεθεί λύση η οποία θα εξασφαλίζει την ουδετερότητα και αµεροληψία των WAKO Κανονισμοί Αθλημάτων Ρινγκ – Γενικοί Κανονισμοί ορισµένων αρµοδίων και θα ακολουθείται από σύντοµη αναφορά στη ∆ιεθνή Επιτροπή ∆ιαιτητών.\n• Στην περίπτωση που οι προηγούµενες οδηγίες δε µπορούν να εφαρµοστούν από τον Παρατηρητή / ∆ιοργανωτή του Ρινγκ, για τον οποιοδήποτε λόγο, το όνοµα ή τα ονόµατα του/των Υπεύθυνου/ων Αρµόδιου/ων θα επιλέγονται µε κλήρο από τον Πρόεδρο της ∆ιεθνής Επιτροπής ∆ιαιτητών, ή από οποιονδήποτε εκτελεί χρέη εκ µέρους του για τον εν λόγω αγώνα.\nΣτην περίπτωση διεθνών αγώνων µεταξύ Οµάδων δύο ή περισσότερων Εθνικών Συνδέσµων, ο αγώνας µπορεί να επιβλέπεται µε βάση συµφωνίας µεταξύ των επίσηµων εκπροσώπων των εν λόγω Οµοσπονδιών υπό τον όρο ότι η συµφωνία δεν παραβαίνει βασικές αρχές ∆ιαιτησίας που έχουν οριστεί στους κανονισµούς της WAKO.\nΟι υπεύθυνοι για τη ∆ιαιτησία και οι κριτές ενός αγώνα, ή σειρά αγώνων, δε θα επιτρέπεται σε καµία στιγµή του αγώνα ή των αγώνων να ενεργήσουν ως διαχειριστές, γυµναστές, προπονητές ή βοηθοί του αθλητή ή οµάδας αθλητών που συµµετέχουν στον αγώνα. Επίσης δε θα µπορούν να ενεργήσουν ως επίσηµοι αρµόδιοι σε έναν αγώνα όπου συµµετέχει αθλητής από την ίδια χώρα µε εκείνους.\nΠρος συµµόρφωση µε την αίτηση των ενόρκων, η ∆ιεθνής Επιτροπή ∆ιαιτητών ή οι επίσηµοι αντιπρόσωποι, θα µπορούν να αναστείλουν είτε προσωρινά είτε µόνιµα τις λειτουργίες οποιουδήποτε ∆ιαιτητή ο οποίος κατά τη γνώµη τους δε σέβεται τους κανονισµούς της WAKO.\nΑντίστοιχα, το ίδιο ισχύει και για τους Κριτές των οποίων οι βαθµολογίες δε θεωρούνται ικανοποιητικές.\nΕάν κάποιος ∆ιαιτητής κριθεί ανεπαρκής στην πορεία ενός αγώνα, τότε ο Παρατηρητής / ∆ιοργανωτής του Ρινγκ θα τον αποσύρει και θα σταµατήσει τον αγώνα. Ο επόµενος στη διεθνή λίστα ουδέτερων διαιτητών της WAKO θα λάβει τις κατάλληλες οδηγίες για να εκτελέσει τα χρέη του στον υπόλοιπο αγώνα.\nΟ ∆ιαιτητής θα εκτελεί τα χρέη του εντός ρινγκ. Θα φοράει την αµφίεση της WAKO (σκούρο µπλε σακάκι µε το έµβληµα της WAKO, µαύρα αθλητικά παπούτσια, γκρι παντελόνι, λευκό κοντοµάνικο της WAKO, παπιγιόν της WAKO για τελικούς ή αγώνες τίτλων).\nΟ ∆ιαιτητής πρέπει να:\n• Ελέγχει τον εξοπλισµό ασφαλείας και την ενδυµασία των αθλητών (εκτός εάν έχει αποφασιστεί διαφορετικά από την Επιτροπή του Τουρνουά)\n• Να βεβαιώνεται ότι ένας εξασθενηµένος αθλητής δεν υποφέρει από άδικα ή αχρείαστα χτυπήµατα.\n• Να βεβαιώνεται ότι οι κανονισµοί της ευγενής άµιλας ακολουθούνται αυστηρά.\n• Επιβλέπει όλο τον αγώνα.\nΣτη λήξη κάθε αγώνα, συγκεντρώνει και ελέγχει τα κάρτες αποτελεσµάτων από τους τρεις Κριτές. Ύστερα από επιβεβαίωση, υποχρεούται να τις παραδώσει στον Παρατηρητή / ∆ιοργανωτή του Ρινγκ, ή αν ο τελευταίος απουσιάζει, στον εκφωνητή. Ο ∆ιαιτητής δεν επιτρέπεται να ανακοινώσει το νικητή σηκώνοντας το χέρι του αθλητή, ή µε οποιονδήποτε άλλο τρόπο να ανακοινώνει αποφάσεις. Στην περίπτωση που (και ύστερα από κοινή πλειοψηφική απόφαση µε τους τρεις Κριτές) αποκλείσει έναν αθλητή ή σταµατήσει έναν αγώνα, υποχρεούται να κάνει την απαραίτητη ένδειξη του εν λόγω αποκλεισµένου αθλητή στον Παρατηρητή / ∆ιοργανωτή του Ρινγκ και να αιτιολογήσει το σταµάτηµα του αγώνα, έτσι ώστε ο Παρατηρητής / ∆ιοργανωτής του Ρινγκ να µπορέσει να ενηµερώσει τον εκφωνητή, ο οποίος στη συνέχεια να το ανακοινώσει δηµόσια. o Επιβάλλεται να χρησιµοποιήσει τις ακόλουθες λέξεις – διαταγές:\n• STOP όταν διατάζει τους αθλητές να σταµατήσουν τον αγώνα\n• BREAK για να διακόψει τη θέση – επαφής σώµα µε σώµα, µετά από την οποία διαταγή ο κάθε αθλητής πρέπει να αποµακρυνθεί χωρίς λάκτισµα ή χτύπηµα πριν τη διαταγή συνέχισης του αγώνα\n• FIGHT όταν διατάζει τη συνέχιση του αγώνα\nΟ ∆ιαιτητής πρέπει να µην στέκεται ως εµπόδιο ή να διατάζει BREAK πολύ νωρίς έτσι ώστε να µην ενοχλήσει ένα στενό αγώνα. Όταν ανακοινωθεί ο νικητής, ο ∆ιαιτητής πρέπει να σηκώσει το χέρι του εκάστοτε αθλητή. Υποχρεούται να υποδεικνύει στον αθλητή κάθε παραβίαση των Κανονισµών µε τα κατάλληλα σήµατα και χειρονοµίες.\nΟ ∆ιαιτητής έχει τη δικαιοδοσία:\n• Να σταµατήσει έναν αγώνα, ανά πάσα στιγµή, που θεωρεί ότι είναι πολύ µονόπλευρος.\n• Να σταµατήσει έναν αγώνα, ανά πάσα στιγµή, εάν ένας από τους αθλητές έχει δεχθεί παράνοµο χτύπηµα ή είναι πληγωµένος, ή εάν θεωρεί ότι ο αθλητής δεν είναι ικανός να συνεχίσει.\n• Να σταµατήσει έναν αγώνα εάν θεωρήσει ότι ο αθλητής συµπεριφέρεται µη σεβόµενος την ευγενής άµιλλα. Σε αυτή την περίπτωση έχει τη δυνατότητα να αποκλείσει τον αθλητή.\n• Να προειδοποιήσει έναν αθλητή ή να σταµατήσει τον αγώνα και να αφαιρέσει έναν πόντο ή να προειδοποιήσει έναν αθλητή για παράβαση.\n• Να αποκλείσει προπονητή ή βοηθό που έχει παραβεί τους κανονισµούς ή τον ίδιο τον αθλητή εάν ο προπονητής ή ο βοηθός δεν υπακούν στις διαταγές του.\n• Να αποκλείσει, µε ή χωρίς προειδοποίηση, έναν αθλητή που έχει διαπράξει παράβαση.\n• Στην περίπτωση Knockdown (KD) να αποβάλλει το µέτρηµα εάν ο αθλητής ηθεληµένα αρνείται να υποχωρήσει στη λευκή γωνία, ή διστάζει.\n• Να ερµηνεύει τους κανονισµούς ανάλογα µε την καταλληλότητα και συµβατικότητά τους µε τον εκάστοτε αγώνα ή σε ειδικές περιπτώσεις να αποφασίζει για µία κίνηση η οποία δεν εµφανίζεται στους κανονισµούς.\n• Ένας αθλητής απαγορεύεται να σταµατήσει έναν αγώνα εθελοντικά γυρνώντας την πλάτη του στον αντίπαλο και πηγαίνοντας στη γωνία του, χωρίς τη διαταγή του διαιτητή ή κατά τη διάρκεια µετρήµατος. Στην περίπτωση που συµβεί αυτό ο διαιτητής είναι υποχρεωµένος να το εκλάβει ως άρνηση συνέχισης του αγώνα και υποχρεούται να δώσει τη νίκη στον αντίπαλο.\nΣτην περίπτωση που κάποιος αθλητής παραβεί τους κανονισµούς αλλά δε θεωρείται απαραίτητα αποβλητέος, τότε ο ∆ιαιτητής υποχρεούται να σταµατήσει τον αγώνα και να δώσει προειδοποίηση στον αθλητή για φάουλ. Πριν την προειδοποίηση, ο ∆ιαιτητής πρέπει να δώσει διαταγή παύσης του αγώνα. Η προειδοποίηση πρέπει να είναι ξεκάθαρη έτσι ώστε ο αθλητής να καταλάβει την αιτία της ποινής. Ο ∆ιαιτητής πρέπει να κάνει την κατάλληλη χειρονοµία σε κάθε Κριτή ότι η συγκεκριµένη προειδοποίηση έχει δοθεί και να δείξει ξεκάθαρα ποιος αθλητής έχει τιµωρηθεί. Ύστερα από την προειδοποίηση ο ∆ιαιτητής διατάζει τη συνέχιση του αγώνα. Εάν κάποιος αθλητής έχει λάβει 4 επίσηµες προειδοποιήσεις στον ίδιο αγώνα τότε αποβάλλεται.\nΟ ∆ιαιτητής µπορεί να επιστήσει την προσοχή σε έναν αθλητή. Μία τέτοια περίσταση θεωρείται προειδοποίηση του ∆ιαιτητή για την παράβαση κάποιου κανόνα από τον αθλητή. Σε αυτή την περίπτωση δεν είναι απαραίτητο να σταµατήσει ο αγώνας και ο διαιτητής µπορεί να δώσει την επίπληξη στον αθλητή κατά τη διάρκεια του αγώνα.\n• Ο ∆ιαιτητής στα αθλήµατα ρινγκ υποχρεούται να φοράει πλαστικά γάντια τα οποία πρέπει να αλλάζει µε τη λήξη κάθε αγώνα όπου έχει υπάρξει ένδειξη αίµατος.\n• Στις πλευρές του ρινγκ πρέπει να υπάρχουν χαρτοµάντιλα το οποία θα µπορεί να χρησιµοποιήσει ο ∆ιαιτητής για τους αθλητές\n• Χαρτοµάντιλο που έχει χρησιµοποιηθεί σε έναν αθλητή δε µπορεί να ξαναχρησιµοποιηθεί σε άλλον αθλητή\nΟ µετρητής λακτισµάτων είναι Κριτής ο οποίος κάθεται στις λευκές γωνίες. Οι προπονητές πρέπει να µπορούν να έχουν οπτική επαφή µε τον µετρητή. Είναι υποχρεωτικό να χρησιµοποιείται µετρητής λακτισµάτων σε όλα τα Παγκόσµια και Τοπικά Πρωταθλήµατα της WAKO. Προτείνεται να χρησιµοποιείται και σε οποιαδήποτε άλλη διοργάνωση υπό την αιγίδα της WAKO όπως Παγκόσµια Κύπελλα ή Ανοιχτά Τουρνουά. Ο µετρητής λακτισµάτων δίνει αναφορά στο ∆ιαιτητή µετά τη λήξη κάθε γύρου για υπολειπόµενα λακτίσµατα. Η µοναδική ευθύνη του µετρητή λακτισµάτων είναι να διαβεβαιώνει ότι οι αθλητές έχουν δώσει αρκετά λακτίσµατα (6) σε κάθε γύρο. Σε όλα τα Παγκόσµια και Τοπικά Πρωταθλήµατα WAKO ο µετρητής λακτισµάτων υποχρεούται να χρησιµοποιεί πίνακα µε ορατούς κόκκινους και µπλε αριθµούς. Σε κάθε άλλη διοργάνωση µπορούν να χρησιµοποιούνται µετρητές πόντων χειρός παρόλο που προτείνεται να χρησιµοποιούνται πίνακες.\nΠριν εκτελέσει χρέη σε διεθνή τουρνουά που ορίζονται µε βάση τουςπροαναφερθέντες κανονισµούς, ο ∆ιαιτητής υποχρεούται να περάσει από ιατρικό έλεγχο για να αποδείξει την σωµατική καταλληλότητά του για να εκπληρώσει το ρόλο του στο ρινγκ. Ο ∆ιαιτητής απαγορεύεται να φοράει γυαλιά, αλλά µπορεί να φοράει φακούς επαφής. Ο ∆ιαιτητής υποχρεούται να συµµετέχει στη συνέλευση που οργανώνεται από την Ιατρική Επιτροπή πριν την έναρξη κάθε Πρωταθλήµατος.\n• Κάθε Κριτής πρέπει να αποφασίζει τους πόντους κάθε αγώνα από µόνος του για τους δύο αθλητές και πρέπει να επιλέγει το νικητή µε βάση τους κανονισµούς.\n• Κατά τη διάρκεια του αγώνα δεν επιτρέπεται να µιλήσει στους αθλητές, σε άλλους Κριτές ή σε οποιονδήποτε άλλο εκτός από το ∆ιαιτητή. Έχει τη δυνατότητα, στο τέλος κάθε γύρου, να ειδοποιήσει το ∆ιαιτητή για οποιοδήποτε συµβάν υπέκφυγε από την αντίληψη του τελευταίου, όπως για παράδειγµα κακή συµπεριφορά βοηθού, χαλαρά σχοινιά, κλπ.\n• Ένας Κριτής θα σηµειώνει τον αριθµό των πόντων (10-10, 10-9, 10-8, κλπ) που έχουν δοθεί σε κάθε αθλητή στην κάρτα αποτελεσµάτων και σε επαγγελµατικούς αγώνες και µόνο η δική του απόφαση θα ανακοινώνεται στο κοινό στο τέλος κάθε αγώνα.\n• Κατά τη διάρκεια κάθε γύρου ο Κριτής θα χρησιµοποιεί την πίσω πλευρά της κάρτας για να σηµειώνει τον αριθµό χτυπηµάτων που βλέπει είτε µε αριθµούς είτε µε γραµµές. Πάντα η κόκκινη γωνία είναι στα αριστερά και η µπλε στα δεξιά και των δύο πλευρών της κάρτας αποτελεσµάτων. Οι πόντοι / σηµειωµένα χτυπήµατα θα προσµετρούνται χωριστά ανά γύρο.\n• ∆ε θα µπορεί να µετακινηθεί από τη θέση του µέχρι να ανακοινωθεί η απόφαση.\n• Είναι υποχρεωτικό για όλους τους Κριτές να χρησιµοποιούν µετρητές πόντων χειρός στους αγώνες. Είναι σηµαντικό να διευκρινισθεί µεταξύ της WAKO, του χορηγού και των ίδιων των Κριτών, ενόψει ενός τουρνουά, ποιος θα προµηθεύσει τους µετρητές πόντων χειρός.\nΌλοι οι ∆ιαιτητές, Κριτές και επίσηµοι αρµόδιοι που εργάζονται σε ένα τουρνουά, είτε είναι εν ώρα εργασίας ή εκτός, δεν επιτρέπεται να ενεργήσουν ως προπονητές κάποιας οµάδας / χώρας ή µε οποιοδήποτε άλλο τρόπο να δείξουν προτιµήσεις (φωνάζοντας, ζητωκραυγάζοντας όπως κάθε προπονητής / φίλαθλος).\nΗ ευθύνη του χρονοµέτρη είναι να κρατάει τον αριθµό του κάθε γύρου και τη διάρκειά του καθώς επίσης και τη διάρκεια του διαλλείµατος.\n• Θα κάθεται σε πλευρά του ρινγκ.\n• ∆έκα δευτερόλεπτα πριν την έναρξη κάθε γύρου, θα εκκενώνει το ρινγκ, δίνοντας την εντολή «Βοηθοί έξω»\n• Θα σηµαίνει το καµπανάκι στην αρχή και στη λήξη κάθε γύρου.\n• Θα ανακοινώνει την τον αριθµού του γύρου, πριν την έναρξη του.\n• Θα διακόπτει τον αγώνα προσωρινά, όταν του ζητηθεί από το ∆ιαιτητή.\n• Θα κρατάει τον έξτρα χρόνο µε κάποιο ρολόι ή µε χρονόµετρο.\n• Εάν στο τέλος κάποιου γύρου ένας αθλητής βρίσκεται στο πάτωµα και ο ∆ιαιτητής του µετράει, το καµπανάκι πρέπει να σηµανθεί στη λήξη των δύο λεπτών, ακόµη και αν ο κεντρικός ∆ιαιτητής δεν έχει τελειώσει το µέτρηµα (ο κεντρικός ∆ιαιτητής έχει πάντα την υποχρέωση να µετρήσει το λιγότερο µέχρι 8 δευτερόλεπτα). Τα διαλείµµατα µεταξύ των γύρων θα διαρκούν ένα λεπτό.\nΟ χρόνος πρέπει να είναι ορατός πάντοτε από τους προπονητές.\nΟ ακόλουθος εξοπλισµός ρινγκ πρέπει να είναι διαθέσιµος:\n• Ένα ρινγκ πυγµαχίας διεθνών κανονικών διαστάσεων που να συµπεριλαµβάνει κανονικό καµβά (απαγορεύεται το τατάµι σε πάτωµα ρινγκ).\n• 4 σχοινιά (3 σχοινιά στην περίπτωση “force majeure”)\n• Προστατευτικά σε κάθε γωνία (1 κόκκινο, 1 µπλε, 2 λευκα)\n• ∆έστρες µεταξύ των σχοινιών\n• Τουλάχιστον 2 σκάλες\n• 2 αναδιπλούµενα καθίσµατα-σκαµπό για τους αθλητές για µεταξύ των γύρων\n• 2 ποτήρια και µπουκάλια νερό\n• 2 κουβάδες νερό\n• Στις λευκές γωνίες του ρινγκ πρέπει να υπάρχει δεµένη είτε µια σακούλα είτε ένας κουβάς για απορρίµµατα.\n• Πλευρές ρινγκ\n• Ένα τραπέζι και καρέκλες για τους επίσηµους αρµόδιους\n• Ένα γκονγκ ή καµπανάκι\n• Φύλλα διαιτητών µε βάση του µοντέλου της WAKO\n• Ένα κουτί πρώτων βοηθειών που να συµπεριλαµβάνει πλαστικά γάντια για να χρησιµοποιεί ο ∆ιαιτητής σε όλους τους αγώνες καθώς και χαρτοµάντιλα.\n• Ένα µικρόφωνο συνδεδεµένο σε ηχεία. Οι προπονητές που θα φορούν φόρµες στις γωνίες του ρινγκ θα έχουν από µία πετσέτα και ένα σφουγγάρι ο καθένας για να περιποιηθούν τους αθλητές.\nΟ εξοπλισµός ασφαλείας είναι ο εξής:\n• Full-contact: Υποχρεωτικός εξοπλισµός ασφαλείας: κάσκα, µασέλα, προστατευτικό θώρακα (υποχρεωτικό για τις αθλήτριες), γάντια για τα αθλήµατα επαφής (10 Oz), προστατευτικό σπασουάρ, καλαµίδες και προστατευτικό πέλµατος (για τον αστράγαλο µόνο).\n• Η ενδυµασία είναι η ίδια για έφηβους και ενήλικες – γυµνός κορµός για τους άντρες και µακριά παντελόνια, αθλητική µπλούζα και µακριά παντελόνια για τις γυναίκες.\n• Low Kick: Υποχρεωτικός εξοπλισµός ασφαλείας: κάσκα, µασέλα, προστατευτικό θώρακα για τις αθλήτριες, γάντια για τα αθλήµατα επαφής (10 Oz), προστατευτικό σπασουάρ, καλαµίδες και προστατευτικό πέλµατος (για τον αστράγαλο µόνο).\n• Η ενδυµασία είναι η ίδια για τους έφηβους και τους ενήλικες – γυµνός κορµός και βερµούδα για τους άντρες, αθλητική µπλούζα και βερµούδα για τις γυναίκες. Καµία βερµούδα µε το όνοµα Muay Thai ή οποιοσδήποτε άλλης Πολεµικής Τέχνης δεν επιτρέπεται. Εάν υπάρχει κάποιο λογότυπο µπορεί να είναι µόνο της χώρας.\n• Κ-1: Υποχρεωτικός εξοπλισµός ασφαλείας: κάσκα, µασέλα, προστατευτικό θώρακα για τις αθλήτριες, γάντια για τα αθλήµατα επαφής (10 Oz), προστατευτικό σπασουάρ, καλαµίδες και ΟΧΙ προστατευτικό πέλµατος µόνο προστατευτικά για τον αστράγαλο.\nΟι επίδεσµοι χρησιµεύουν για να δεθούν οι καρποί µε σκοπό την αποφυγή ατυχηµάτων. Η χρήση των επιδέσµων είναι υποχρεωτική. Οι επίδεσµοι είναι 250cm σε µήκος και 5cm σε πλάτος από βαµβακερό υλικό χωρίς αιχµηρές άκρες. Οι επίδεσµοι θα δένονται στο επάνω µέρος του καρπού του αθλητή µε ειδικές βαµβακερές αυτοκόλλητες ταινίες, µέγιστου µήκους 15cm και πλάτους 2cm.\n• Προστασία δοντιών (µασέλα)\nΗ µασέλα πρέπει να είναι από κατασκευασµένη από µαλακό εύπλαστο λαστιχένιο-πλαστικό υλικό. Η προστασία µόνο της επάνω ή και της επάνω και της κάτω οδοντοστοιχίας επιτρέπεται. Η µασέλα πρέπει να επιτρέπει την αναπνοή ελεύθερα και πρέπει να εφαρµόζει στη στοµατική κοιλότητα του αθλητή. ∆εν επιτρέπεται να χρησιµοποιείται µασέλα πάνω από ορθοδοντικά παρασκευάσµατα (σιδεράκια, µασελάκια) εκτός εάν επιτραπεί µε χαρτί ορθοδοντικού – οδοντιάτρου.\nΗ χρήση προστατευτικού δοντιών είναι υποχρεωτική για όλα τα αγωνιστικά στυλ, σε όλες τις ηλικιακές κατηγορίες και σε ερασιτεχνικούς και επαγγελµατικούς αγώνες.\n• Προστασία θώρακα\nΗ προστασία θώρακα είναι υποχρεωτική για όλες τις γυναίκες διαγωνιζόµενες σε κορασίδες, νεανίδες και ενήλικες και είναι υποχρεωτική σε όλα τα αγωνιστικά στυλ (semi, light, full contact, lowkick, K1 Rules). Η προστασία θώρακα είναι κατασκευασµένη από σκληρό πλαστικό και µπορεί να καλύπτεται από βαµβακερό υλικό. Η προστασία θώρακα µπορεί να είναι µονοκόµµατη και να καλύπτει όλο το θώρακα ή σε δύο κοµµάτια τα οποία θα τοποθετούνται στο στηθόδεσµο και θα καλύπτουν τον κάθε µαστό χωριστά. Φοριέται κάτω από την µπλούζα.\n• Προστατευτικό σπασουάρ\nΤο προστατευτικό σπασουάρ είναι υποχρεωτικό για όλους τους διαγωνιζόµενους αθλητές και αθλήτριες. Το προστατευτικό σπασουάρ είναι κατασκευασµένο από σκληρό πλαστικό υλικό και καλύπτει πλήρως την περιοχή των γεννητικών οργάνων για προστασία του συγκεκριµένου τµήµατος του σώµατος του αθλητή από ατύχηµα. Το προστατευτικό σπασουάρ µπορεί να είναι κατασκευασµένο σαν κύπελλο για να προστατεύει τα γεννητικά όργανα ή για να προστατεύει όλη την κοιλιακή χώρα. Οι διαγωνιζόµενοι πρέπει να φορούν το προστατευτικό σπασουάρ κάτω από το παντελόνι τους.\nΟι καλαµίδες είναι κατασκευασµένες από σκληρό αφρώδες-λαστιχένιο υλικό. Η καλαµίδα πρέπει να καλύπτει όλοι την περιοχή του καλάµου από κάτω από το γόνατο µέχρι το επάνω µέρος του πέλµατος. Οι καλαµίδες πρέπει να είναι κυλινδρικές κάλτσες. Καλαµίδες µε µέταλλο, ξύλο ή σκληρό πλαστικό υλικό δεν επιτρέπονται.\n• Προστατευτικό ποδιού\nΤο προστατευτικό ποδιού είναι φτιαγμένο από ειδικό συνθετικό αφρώδες λάστιχο, ένα συμπαγές και μαλακό υλικό το οποίο καλύπτεται με γνήσιο ή τεχνητό δέρμα. Το προστατευτικό ποδιού καλύπτει το άνω τμήμα του ποδιού (ταρσός), πλάγια, έσω σφυρός και πτέρνα – όλα μονοκόμματα – με ακάλυπτο το πέλμα. Πρέπει να είναι αρκετά μακριά (επαρκή μέγεθος) έτσι ώστε να καλύπτει εντελώς τα πόδια και δάχτυλα του διαγωνιζόμενου. Το εμπρόσθιο τμήμα του προστατευτικού στερεώνεται με ελαστικές ταινίες για το μεγάλο και τα υπόλοιπα δάχτυλα ποδιού. Το προστατευτικό ποδιού στερεώνεται με ελαστικές αυτοκόλλητες ταινίες στο πίσω μέρος των ποδιών, επάνω από την πτέρνα.\nΕάν κάποιος αθλητής προσέλθει στο ρινγκ με ανάρμοστη ενδυμασία (λάθος χρώμα κάσκας ή γαντιών, χρησιμοποιώντας προστατευτικό εξοπλισμό μη εγκεκριμένο από τη WAKO, χρησιμοποιώντας βερμούδα με σύμβολα Muay Thai, χωρίς να φοράει επιδέσμους ή μασέλα), δε θα αποκλειστεί αλλά ο κεντρικός διαιτητής θα δίνει στον αθλητή 2 λεπτά για να διορθώσει τα τυχόν λάθη. Εάν ο αθλητής δεν είναι έτοιμος να αγωνισθεί στο συγκεκριμένο χρονικό διάστημα που του έχει δοθεί, τότε θα αποκλειστεί (απαγορεύονται οι κοντομάνικες μπλούζες μέσα στο ρινγκ όπως επίσης και το να φορεθούν βερμούδες αναποδογυρισμένες με σκοπό να καλυφθούν λάθος σύμβολα που δεν επιτρέπονται)\n• Ερασιτεχνικοί αγώνες σε διεθνή ανοιχτά τουρνουά, Ηπειρωτικά ή Παγκόσμια Πρωταθλήματα έχουν 3 γύρους των 2 λεπτών (3*2) με 1 λεπτό διάλειμμα μεταξύ των γύρων.\n• Ο προπονητής και βοηθός που πρέπει να υπακούν τους ακόλουθους κανόνες μπορούν να βοηθούν κάθε αθλητή:\n• Μόνο ο προπονητής και ο βοηθός μπορούν να εισέλθουν στο ρινγκ και μόνο ο ένας εκ των δύο τη φορά μπορούν να είναι εσωτερικά των σχοινιών.\n• Καμία συμβουλή, βοήθεια ή ενθάρρυνση δε μπορεί να δοθεί στον αθλητή κατά τη διάρκεια του γύρου\n• Ένας βοηθός μπορεί να εγκαταλείψει τον αγώνα εκ μέρους του αθλητή και έχει τη δυνατότητα επίσης, εάν ο αθλητής βρίσκεται σε μεγάλη δυσκολία, να πετάξει το σφουγγάρι ή την πετσέτα μέσα στο ρινγκ, εκτός από όταν μετράει ο Διαιτητής.\n• Κατά τη διάρκεια του αγώνα απαγορεύεται από τον προπονητή και τον βοηθό να βρίσκονται επάνω στην εξέδρα του ρινγκ. Πρέπει πριν από κάθε γύρο να απομακρύνουν, σκαμπό, πετσέτες, κουβάδες, κλπ.\n• Οποιοσδήποτε προπονητής, βοηθός ή επίσημος αρμόδιος, ενθαρρύνει ή προτρέπει τους θεατές να δώσουν σήματα συμβουλών ή ενθάρρυνσης σε κάποιον αθλητή κατά τη διάρκεια κάποιου γύρου, μπορούν να αποβληθούν από τις αρμοδιότητές τους στο διαγωνισμό που εκτυλίσσεται.\n• Ο προπονητής ή βοηθός που παραβιάζει τους κανονισμούς μπορεί να λάβει μία προειδοποίηση ή να αποκλειστεί από το Διαιτητή για κακή συμπεριφορά.


Μεγάλη δωρεά της Volkswagen για την Mόρια | NewsAuto.gr\nΗ Siemens παρέχει τακτικά βοήθεια σε πρόσφυγες και πληγέντες από πολέμους και πανδημίες. Μάλιστα έχει δημιουργήσει προγράμματα κατάρτισης και τεχνικής εκπαίδευσης για όσους θέλουν να εργαστούν σε αυτήν Επιπλέον, η εταιρεία διέθεσε περίπου δύο εκατομμύρια ευρώ σε δωρεές. Αμέσως μετά το ξέσπασμα της πανδημίας, η Siemens ίδρυσε ένα παγκόσμιο ταμείο ανακούφισης COVID-19. Μέσω του μη κερδοσκοπικού οργανισμού Siemens Caring Hands eV, αυτό το ταμείο παρέχει μακροπρόθεσμη βοήθεια παρέχοντας οικονομικούς και υλικούς πόρους σε άτομα που έχουν πληγεί ιδιαίτερα από την πανδημία. Με αυτόν τον τρόπο, η Siemens παρέχει ανακούφιση από τον κορωνοϊό συνολικού ύψους περίπου 15 εκατομμυρίων ευρώ, συμπεριλαμβανομένων δωρεών από υπαλλήλους της εταιρίας από περίπου 40 χώρες.\nΈλληνας μετανάστης δώρισε περιπολικό στο χωριό του